Για να μην λέτε μετά ότι δεν σας τα λέγαμε! – Real Politics\nΓια να μην λέτε μετά ότι δεν σας τα λέγαμε!\nΤο παρόν πόνημα, ο Θεός να το κάνει άρθρο, είναι μια απαραίτητη κατάθεση προς διαφύλαξη της ψυχολογικής μας κατάστασης έναντι πιθανών μελλοντικών σεναρίων, παρόμοιων με αυτών που βιώνουμε οι σταλεγάκηδες του 2015.\nΝα εξηγηθώ. Το, τόσο μακρινό, 2014, ήμασταν αρκετοί αυτοί που κρούαμε τον κώδωνα του κινδύνου για την επερχόμενη λαίλαπα του ΣΥΡΙΖΑ.\nΗ ανάδειξη από το πουθενά του μαρκετινίστικου κόμματος κολάζ με την ονομασία Ποτάμι είχε ήδη εγκλωβίσει αριθμό ψηφοφόρων του μετριοπαθούς κέντρου ικανό να προκαλέσει μια πρώτη νίκη του ΣΥΡΙΖΑ στις ευρωεκλογές και να του δώσει, έτσι, έναν σημαντικό αέρα πρωτιάς.\nΟι, δε, δημοσιογράφοι του υποτιθέμενου προοδευτικού, μεταρρυθμιστικού και μετριοπαθούς χώρου, λες και η χώρα μας ήταν βελτιωμένος συνδυασμός του Βελγίου και της Ελβετίας, σφυροκοπούσαν ανελέητα την κυβέρνηση Σαμαρά και Βενιζέλου επειδή δεν είχε προφτάσει σε μισή θητεία να προχωρήσει απαραίτητες μεταρρυθμίσεις και να αναστρέψει κακώς κείμενα δεκαετιών (ασχέτως εάν μας έδιναν όλοι εύσημα και η χώρα τελικά είχε τη μεγαλύτερη ανάπτυξη στην Ευρωζώνη το Q4 2014).\nΚάποιοι, δε, υπαρπατριώτες θεωρούσαν πως ύψιστο πατριωτικό καθήκον είναι το πορτοφόλι τους, οπότε ανήγαγαν τον ΕΝΦΙΑ σε εθνοπροδοτική κίνηση ενάντια στον μεσοαστό νοικοκυραίο (ασχέτως αν ο ΕΝΦΙΑ ήταν μειωμένος σε σχέση με το χαράτσι και ταυτόχρονα είχε μειωθεί η φορολογία ενοικίων).\nΌλοι αυτοί δεν ψήφισαν οι περισσότεροι ΣΥΡΙΖΑ. Αυτό να λέγεται.\nΌμως ούτε ΝΔ ψήφισαν, πολλοί δεν ψήφισαν καν, αφού η συμμετοχή στις εκλογές του Ιανουαρίου 2015 έφτασε το χαμηλότατο 63,94% (για να πάει στο οριακό 56,16% τον Σεπτέμβριο του 2015).\nΑυτό σημαίνει τρία τινά:\nα) δεν είχαν καταλάβει πως η επόμενη κυβέρνηση θα είναι ο ΣΥΡΙΖΑ,\nβ) είχαν καταλάβει πως ο ΣΥΡΙΖΑ θα είναι η επόμενη κυβέρνηση αλλά υιοθετούσαν το δόγμα του «όλοι ίδιοι είναι» ή του «πόσο χειρότερα να τα κάνουν» ή\nγ) είχαν καταλάβει τι προμηνύεται για την χώρα, αλλά είτε δεν πίστευαν πως αυτή η πορεία αλλάζει, είτε δεν πήγαινε το χέρι τους να ψηφίσουν την «επάρατο» δεξιά.\nΠαρόλο που πολλοί βροντοφωνάζαμε πως ο ΣΥΡΙΖΑ θα αποδειχτεί καταστροφικός για τον τόπο και πως η μόνη ελπίδα να αποφευχθεί μια πιθανή καταστροφική διακυβέρνηση ΣΥΡΙΖΑ ήταν να ενισχυθεί το μόνο άλλο κόμμα που θα μπορούσε να νικήσει το ΣΥΡΙΖΑ, δηλαδή η ΝΔ, οι περισσότεροι κώφευαν, είτε νοητικά, είτε επιλεκτικά.\nΈτσι, αν και η ΝΔ δεν έχασε πολύ παραπάνω από 100.000 ψηφοφόρους σε σχέση με το 2012, ο ΣΥΡΙΖΑ ενισχύθηκε κατά περίπου 600.000 ψηφοφόρους στις εκλογές του Ιανουαρίου 2015.\nΑυτό σημαίνει πως οι συμπολίτες μας που δεν είχαν πρόβλημα να θέσουν σε κίνδυνο τη χώρα ήταν πολύ περισσότεροι από όσους ήταν διατεθειμένοι να την σώσουν, παραμερίζοντας τους εγωισμούς τους.\nΣήμερα, 4 χρόνια μετά από την εκλογική αυτή αυτοκτονία του μέσου Έλληνα νοικοκυραίου, βλέπουμε πως οι Κασσάνδρες του 2014 είχαμε δίκιο.\nΗ οικονομία διαλύθηκε,\nοι φόροι αυξήθηκαν,\nοι συντάξεις εξαερώθηκαν,\nοι επενδύσεις μας αποχαιρέτησαν,\nοι λαθρομετανάστες πλημμύρισαν τα νησιά μας και έφτασαν μέχρι τα βάθη της Ευρώπης,\nοι πιο σκληροί εγκληματίες ξεχύθηκαν στην επικράτεια,\nοι αριστεροί τρομοκράτες έχουν στήσει σχολεία για τη νέα γενιά τραμπούκων και τρομοκρατών,\nοι Τούρκοι κάνουν πάρτι στο Αιγαίο και τη Θράκη,\nοι Αλβανοί ξεθάρρεψαν και δολοφονούν τους ομογενείς μας και, φυσικά,\nδιατελέστηκε η μεγαλύτερη προδοσία από το άνοιγμα της Κερκόπορτας, το ξεπούλημα της ιστορικότητας της Μακεδονίας στα ρετάλια της Σοβιετικής προπαγάνδας.\nΣτο μόνο που πέσαμε μερικοί έξω ήταν η δραχμή, και πάλι καλά να λέμε.\nΚι όμως. Σήμερα, 4 χρόνια μετά, ακόμα υπάρχουν συμπολίτες μας που κατηγορούν… εμάς!\nΌσους τα λέγαμε.\nΌσους χάναμε παρέες και φίλους.\nΌσους εκτιθέμεθα σε συναδέλφους και συγγενείς.\nΌσους υποστήκαμε όλους τους βαρείς χαρακτηρισμούς της συριζανελαυγήτικης προπαγάνδας. Φταίμε, γιατί οι άλλοι «που να το φανταζόντουσαν».\nΠροφανώς είχαμε κάποιες μαντικές ικανότητες, λες και ήμασταν παιδιά του Κάλχα με την Πυθία, ή η αναλυτική μας ιδιοφυία θα έκανε και τον Αϊνστάιν, το γατάκι, να κοκκινίζει από ντροπή.\nΓιατί θέλει πολύ μυαλό να καταλάβεις πως εάν είσαι σε ένα αμάξι που πάει ολοταχώς στο γκρεμό, προσπαθείς να τραβήξεις έστω ένα χειρόφρενο.\nΠως, ένα απλά χάσκεις από το παράθυρο ή αλλάζεις σταθμούς στο ραδιόφωνο μέχρι να βρεις το τραγούδι που σε εμπνέει, οκ, δεν πατάς και γκάζι, αλλά δεν βοηθάς κιόλας.\nΑς μην παρεξηγούμαστε. Την επόμενη μέρα πρέπει όλοι μαζί να προσπαθήσουμε να διορθώσουμε τη λαίλαπα του ΣΥΡΙΖΑ. Αλλά ΟΛΟΙ μαζί.\nΓιατί, μπορεί εμείς να θάβουμε το τσεκούρι του πολέμου και να αφήνουμε τα «στάλεγα» στην άκρη, αλλά δε θα μας τρελάνετε κιόλας, βρίζοντάς μας κι από πάνω που, ε, ναι, σας τα λέγαμε το 2015!\nΓια αυτό και το παρόν άρθρο (είπαμε, ο Θεός να το κάνει) έχει ως σκοπό να τα κάνει δεκάρικα για το από δω και πέρα, για να τα έχουμε καλά αύριο και να μη μας λέτε πάλι μα μου σου του. Ω, ναι, όλο αυτό ήταν η εισαγωγή. Πάμε λοιπόν.\nΣήμερα η κατάσταση έχει ως εξής.\nΟ ΣΥΡΙΖΑ έχει αβάντα βάσει Συντάγματος μέχρι τέλη Οκτωβρίου 2019 να κάνει εκλογές (ένα μήνα από το τέλος της τετραετίας). Μοναδικό θεσμικό εργαλείο εκτροπής του είναι η πρόταση μομφής (που θέλανε μερικοί ο Μητσοτάκης να απεμπολίσει για ένα εξάμηνο, δηλαδή μέχρι τον Ιούλιο, σε μια χαμένη μάχη).\nΜε δεδομένο ότι ταΐζει μερικές δεκάδες χιλιάδες στόματα άεργων χαραμοφάηδων η παρούσα κατάσταση, ο ΣΥΡΙΖΑ δύσκολα θα χάσει έστω και ένα μήνα αργομισθιών. Εκτός και αν… Εκτός και αν έχει σκοπό να προλάβει να διεμβολίσει την διάσπαρτη κεντροαριστερά, πριν ανασυνταχθεί, και προκηρύξει εκλογές μέχρι τέλη Μαρτίου (οπότε και θα έχει συνέδριο το ΚΙΝΑΛ). Κι αυτό θα θέλει να το κάνει για να έχει λόγο την επόμενη μέρα.\nΜα το διακύβευμα του ΣΥΡΙΖΑ δεν είναι οι επόμενες εκλογές. Είναι οι μεθεπόμενες.\nΤις επόμενες τις έχει χαμένες από χέρι. Εάν, δε, τα κόμματα που θα μπουν στη Βουλή είναι το πολύ 5 και οι λοιπές ψήφοι διάσπαρτες, ο Μητσοτάκης φλερτάρει με μια αρκετά δυνατή αυτοδυναμία. Όχι βέβαια σωτήρια. Κι αυτό γιατί τέλη 2019 έχουμε εκλογές για την ανάδειξη του Προέδρου της Δημοκρατίας. Οπότε, το διακύβευμα είναι ο μαγικός αριθμός 180.\nΕπιπροσθέτως, μην ξεχνάμε πως οι μεθεπόμενες εκλογές γίνονται με σύστημα απλής αναλογικής, ευτυχώς όμως με όριο εισόδου το 3%. Το οποίο σημαίνει πιθανή ακυβερνησία επί μακρόν και επί πολλές εκλογές.\nΑς δούμε λίγο τα πιο πιθανά σενάρια με όλα τα παραπάνω δεδομένα και πως μπορεί αυτά να παιχτούν:\nΣενάριο Α: Η ΝΔ λαμβάνει αυτοδυναμία. ΝΔ και ΚΙΝΑΛ λαμβάνουν 180 Βουλευτές και έρχονται σε συνεννόηση για ΠτΔ και συγκυβέρνηση συν ψήφιση ενός πιο σταθερού εκλογικού νόμου για τις τότε μεθεπόμενες εκλογές. Αυτό συνεπάγεται ψήφιση ΠτΔ και σταθερή τετραετία, με το επιπρόσθετο όφελος πως ακόμα κι αν οι επόμενες (μεθεπόμενες από σήμερα) εκλογές γίνουν με απλή αναλογική, οι μετέπειτα θα γίνουν με πιο σταθερό εκλογικό σύστημα. Πρόκειται για το πιο θετικό σενάριο.\nΣενάριο Β: Η ΝΔ λαμβάνει αυτοδυναμία. ΝΔ και ΚΙΝΑΛ λαμβάνουν 180 Βουλευτές, αλλά δεν έρχονται σε συνεννόηση για ΠτΔ, ή λαμβάνουν λιγότερους από 180 Βουλευτές. Η ΝΔ προδιαγεγραμμένα έχει ελάχιστους μήνες διακυβέρνησης διαθέσιμους, λόγω εκλογής ΠτΔ, όμως μπορεί να περάσει πιο σταθερό εκλογικό νόμο για τις (τότε) μεθεπόμενες εκλογές, οπότε τουλάχιστον περνάμε τον κίνδυνο της απλής αναλογικής και μένει το ζήτημα του ΠτΔ, αλλά πλέον το ΚΙΝΑΛ (κυρίως) και οι ψηφοφόροι τίθενται προ των ευθυνών τους. Είναι ένα δύσκολο μεν, αλλά διαχειρίσιμο σενάριο.\nΣενάριο Γ: Η ΝΔ δεν έχει αυτοδυναμία. ΝΔ και ΚΙΝΑΛ έχουν πάνω από 150 Βουλευτές και έρχονται σε συνεννόηση για τον εκλογικό νόμο. Το σενάριο αυτό μοιάζει αρκετά με το προηγούμενο, με τη βασική διαφορά πως πλέον όλα στηρίζονται στο πως θα κινηθεί το ΚΙΝΑΛ και εάν θεωρήσει πως το συμφέρει η αλλαγή του εκλογικού νόμου.\nΣενάριο Δ: Η ΝΔ δεν έχει αυτοδυναμία. ΝΔ και ΚΙΝΑΛ έχουν πάνω από 150 Βουλευτές, αλλά δεν έρχονται σε συνεννόηση για τον εκλογικό νόμο, ή δεν έχουν καν 150 Βουλευτές. Αυτό είναι το πλέον εφιαλτικό σενάριο.\nΚι αυτό γιατί κατά πάσα πιθανότητα δεν σχηματίζεται καν Κυβέρνηση ή σχηματίζεται κάποιο μόρφωμα ζωής ελάχιστων μηνών (μέχρι την εκλογή ΠτΔ) και αμέσως μετά αρχίζει ένα μπαράζ εκλογών με απλή αναλογική, η οποία στην καλύτερη θα δώσει μια αδύναμη Κυβέρνηση κολάζ από διάφορα κόμματα, διαρκώς εκβιαζόμενη από τους ετερόκλητους Βουλευτές της και με ελάχιστες προοπτικές να επαναφέρει τον εκλογικό νόμο σε μια εκδοχή σταθερότητας.\nΗ χώρα θα περάσει πολλά χρόνια μεταρρυθμιστικής απραγίας, πολιτικής αστάθειας και εθνικού κινδύνου.\nΤα παραπάνω σενάρια βασίζονται σε τρεις βασικές παραδοχές:\nα. Οι επόμενες εκλογές δίνουν πεντακομματική Βουλή στην καλύτερη (με πιθανή είσοδο κάποιου 6ου ή 7ου μικροκομματιδίου) με αρκετά σημαντική νίκη ΝΔ έναντι του ΣΥΡΙΖΑ.\nβ. Πλην ΝΔ και ΚΙΝΑΛ, τα άλλα κόμματα δεν μπορούν να έρθουν σε συνεννόηση, ειδικά εάν τη Βουλή συμπληρώνουν ΣΥΡΙΖΑ, ΧΑ και ΚΚΕ.\nγ. Αποκλείουμε ακραίες υποθέσεις, ειδικά θετικού χαρακτήρα (ΝΔ με 180 Βουλευτές, ΝΔ και ΚΙΝΑΛ με 200 Βουλευτές, εκλογή ΠτΔ με ψήφους εκτός ΝΔ και ΚΙΝΑΛ, πιθανώς από ΚΚΕ ή από κάποιο μετριοπαθές ή δεξιογενές 6οκόμμα, ΝΔ και ΚΙΝΑΛ κοντά στο 50% σε απλή αναλογική κλπ.), αλλά και αρνητικού (ήττα ΝΔ, συνεργασία ΝΔ με ΣΥΡΙΖΑ, ΚΚΕ ή ΧΑ, ΣΥΡΙΖΑ και πρόθυμα κόμματα κοντά στο 50% σε απλή αναλογική).\nΓιατί όλα τα παραπάνω είναι σημαντικά? Θα κινηθούμε σε τρεις άξονες.\nΟικονομία, κοινωνία και διεθνείς σχέσεις/εθνικά.\nΑς ξεκινήσουμε με τα οικονομικά. Μια αναιμική ΝΔ, εκβιαζόμενη από τις ιδεοληψίες του απαραίτητου ΠΑΣΟΚ, αλλά και λαϊκιστών Βουλευτών της, κουτσά στραβά μας έφερε ένα βήμα πριν τη λήξη του μνημονίου και την δημιουργία ενός αναπτυξιακού momentum. Δεν το λέω εγώ. Οι εταίροι μας το έχουνε πει και παραδεχτεί. Ένας μπετόν αρμέ ΣΥΡΙΖΑ, με τις ευλογίες κάθε τυχάρπαστου πολιτικού αριβίστα μας πήγε δεκαετίες πίσω. Καλώς ή κακώς, το πιο φιλελεύθερο με κυβερνητική προοπτική κόμμα είναι η ΝΔ. Εάν δεν μπορείτε να αποδεχτείτε αυτήν την απλή συνδυαστική διαπίστωση, λυπάμαι, αλλά έχουμε πρόβλημα. Η ψήφος σε ντεμέκ μεταρρυθμιστικά αποκομματίδια ή μετριοπαθείς αριστερούς ΑΠΟΔΕΔΕΙΓΜΕΝΑ το 2015 καταγράφηκε ως ΛΑΘΟΣ. ΑΠΟΔΕΔΕΙΓΜΕΝΑ. Συγνώμη, αλλά το ΖΟΥΜΕ.\nΕπόμενο είναι το ζήτημα της κοινωνίας. Πολλοί θεωρούσαν τη ΝΔ ως… ακροδεξιά, επειδή ήταν κοντά στην εκκλησία ή επειδή δεν καλόβλεπε το σύμφωνο συμβίωσης. Καλώς ή κακώς, ούτε ο διαχωρισμός Εκκλησίας – Κράτους θα συνεισφέρει κάτι θετικό στην κοινωνία μας, καθώς το ότι δεν γουστάρετε το «παπαδαριό» και δε θέλετε να εκφράζει τη γνώμη της η Εκκλησία, μάααλλον κάτι λέει για τα δικά σας (μη) Δημοκρατικά πιστεύω, ούτε το ποσοστό των συμπολιτών μας που ευνοήθηκε από το σύμφωνο συμβίωσης αποτελεί σημαντική στατιστική. Αντιθέτως, οι ιδεοληπτικοί με τα δυο πάνω θέματα, συνήθως, επεκτείνονται και σε άλλες διαλυτικές για την κοινωνία ιδέες. Ρωτήστε τις γιαγιάδες που έχουν «σιδερώσει» οι διάφοροι σκληροί εγκληματίες που απελευθέρωσε ο Παρασκευόπουλος ή τις μανάδες των διαφόρων δολοφονημένων από τους λαθρομετανάστες που εξαπέλυσε η Τασία.\nΤέλος, στα εθνικά… Ειλικρινά. Η πηχτή ανοησία εκατέρωθεν στο θέμα της Μακεδονίας δημιουργεί απίστευτο εγκεφαλικό άλγος («μας πονάνε τα μυαλά»). Δεν φτάνει που έχουμε όσους πιστεύουν πως καλώς παραδώσαμε σε ένα κρατίδιο – σοβιετική φάρσα την ιστορία μας (συμβολικά και πρακτικά), ένα κρατίδιο που ούτε μας δημιουργούσε κάποιο ουσιαστικό πρόβλημα (για όσους μιλάνε για την ανάγκη… σταθεροποίησης στα Βαλκάνια), ούτε είχε πολύ χρόνο ζωής (βλέπε σταδιακή αλβανοποίηση του πληθυσμού). Έχουμε και όσους κατηγορούν την ΝΔ για…ξεπούλημα! Επειδή ο Μητσοτάκης δεν καμμενοποιείται να φωνάζει για προδότες, κραδαίνοντας γιαταγάνια και ξεφτιλίζοντας το Σύνταγμα, ή γιατί ο Σαμαράς είχε υπογράψει μια ανανέωση ρουτίνας με τη διαλυόμενη Γιουγκοσλαβία πριν 30 χρόνια (ο άνθρωπος που αρνήθηκε την δεδομένη πρωθυπουργία μετά τον Κωνσταντίνο Μητσοτάκη και κατέληξε στην πολιτική έρημο για χρόνια για χάρη του ονόματος της Μακεδονίας). Κι αν οι Συριζαίοι με τόση ευκολία ξεπούλησαν (ελπίζω να το εμπεδώσαμε ποιοι την ξεπούλησαν, μην τα ξαναλέμε, ειλικρινά δεν μπορώ) μέσα σε ένα χρόνο τη Μακεδονία, σκεφτείτε τι έχει να γίνει με τα υπόλοιπα μέτωπα, όπως «περιουσίες» Τσάμηδων, Δυτική Θράκη, πετρέλαια Αιγαίου και ποιος ξέρει τι άλλο (Αιγυπτιακή Κρήτη?). Κι εσείς θέλετε, επειδή η ΝΔ αλλουνού του γέμισε πολύ το δεξιόμετρο κι αλλουνού δεν του το κούνησε καν, να αφήσετε για 2-3 ακόμα χρόνια την εξωτερική μας πολιτική έωλη και ευάλωτη στις ορέξεις ουράνιων τόξων, ψευτομουφτήδων και ναζιστοτσάμηδων.\nΣυγνώμη αν σας κούρασα. Εγώ, πάντως, μετά από αυτό νίπτω τας χείρας μου.\nΔε θα σας ζητήσω το λόγο για το τι κάνατε το 2015. Δεν έχει πλέον νόημα. Ο γέγονε γέγονε. Απλά σας θερμοπαρακαλώ να το σκεφτείτε. Και να το ξανασκεφτείτε. Και να αφήσετε τους εγωισμούς. Τις ιδεοληψίες. Την περηφάνια. Το παρελθόν το ίδιο στο παρελθόν.\nΚαι ψηφίστε, έστω και τώρα (όποτε είναι αυτό το «τώρα») με βάση το ρεαλισμό, την πλέον κυνική λογική και με τη ματιά σας μια δυο εκλογές μετά. Μια δυο γενιές μετά.\nTL;DR: Ψηφίστε Μητσοτάκη γιατί το πείραμα του να μην ψηφίσετε Σαμαρά δεν πολυπέτυχε τελικά.


alexandriamou.gr - Εμφάνιση άρθρων βάσει ετικέτας: ΣΥΝΤΑΓΕΣ\nΝέο εβδομαδιαίο Μενού συνταγών-03/06/19-09/06/19-Τι θα φάμε σήμερα;\nευτέρα Κοτόπουλο με ρύζι και λαχανικά\n1.400 γρ. μπουτάκια κοτόπουλου\n2 μεγάλα καρότα κομμένα σε λεπτές φετούλες, στικς ή μικρά καρεδάκια\n½ φλ. τσαγιού, κομμένη σε μικρά κομματάκια, κόκκινη πιπεριά\n1 μεγάλη, ώριμη ντομάτα, ψιλοκομμένη\n1 ½ φλ. τσαγιού λευκό μακρύκοκο ρύζι\n1/2 φλ. τσαγιού πράσινες ελιές, χωρίς κουκούτσι, κομμένες στη μέση\n1 κ.σ. ζωμός κότας σε κόκκους (βρήκα της Knorr)\n1 φλ. τσαγιού κατεψυγμένο αρακά, αποψυγμένο\n3-4 κ.σ. τριμμένη παρμεζάνα\nΑλατοπιπερώνετε τα μπουτάκια κοτόπουλου. Σε μια ρηχή, πλατιά κατσαρόλα ζεσταίνετε καλά το μισό ελαιόλαδο σε μέτρια προς υψηλή θερμοκρασία και τα τηγανίζετε μέχρι να ροδίσουν καλά απ” όλες τις πλευρές. Τα αφαιρείτε από τη κατσαρόλα τα μεταφέρετε σε πιατέλα και τα διατηρείτε ζεστά.\nΡίχνετε στη κατσαρόλα το υπόλοιπο ελαιόλαδο και μόλις ζεσταθεί καλά σοτάρετε το κρεμμύδι, τα καρότα και τη κόκκινη πιπεριά, ελαφρώς αλατισμένα, ανακατεύοντας ανά διαστήματα για 2 λ περίπου ή μέχρι να μαλακώσουν. Ρίχνετε το σκόρδο και τα κομματάκια ντομάτας και συνεχίζετε το μαγείρεμα για 1 λ.\nΠροσθέτετε το ρύζι και συνεχίζετε το μαγείρεμα, ανακατεύοντας ανά διαστήματα για 2 λ. Ρίχνετε το νερό, τις ελιές,το ζωμό σε κόκκους, τον αρακά, αλάτι και πιπέρι και μόλις πάρει βράση τοποθετείτε και τα μπουτάκια κοτόπουλου πάνω στο μείγμα με το ρύζι.\nΜειώνετε τη φωτιά σε μέτρια προς χαμηλή, σκεπάζετε τη κατσαρόλα και σιγοβράζετε το φαγητό για 30 λ περίπου, ανακατεύοντας απαλά ανά διαστήματα. Αν απαιτηθεί κατά τη διάρκεια του βρασίματος προσθέτετε σταδιακά από λίγο ζεστό νερό επιπλέον, ώστε να απορροφάται πλήρως μέχρι να μαλακώσει καλά το ρύζι και ψηθούν τα μπουτάκια μέχρι μέσα.\nΤο σερβίρετε σε πιατέλα σερβιρίσματος και όσο είναι καυτό ακόμα από τη κατσαρόλα το πασπαλίζετε με τη τριμμένη παρμεζάνα.\nΤρίτη Καλαμάρια γεμιστά με φέτα και ντομάτα\n4 μεγάλα καλαμάρια (1200 γραμ. σύνολο)\n1 φλ. φρέσκια ντομάτα κομμένη σε κυβάκια\n2 φλ. φέτα τριμμένη\n1/2 φλ. ξινομυζήθρα\n1/2 φλ. κρεμμύδι ψιλοκομμένο\n2 σκ. σκόρδο λιωμένο\n1 κ.σ πολτό ελιάς\nφρέσκο βασιλικό ψιλοκομμένο\nντοματίνια και φύλλα ρόκας για το σερβίρισμα\nΤετάρτη Γίγαντες πλακί στο φούρνο\n2 κ.σ. συμπυκνωμένος χυμός ντομάτας και λίγη φρέσκια ντομάτα σε φέτες ή κονσέρβα\n3 κοτσάνια σέλινο\n2-3 μέτρια καρότα σε ροδέλες\nαλάτι, πιπέρι, μια πρέζα καγιέν και λίγο θυμάρι\nΜουλιάζουμε τα φασόλια στο νερό από το προηγούμενο βράδυ.\n1. Σε μια κατσαρόλα με νερό βάζουμε τα φασόλια να πάρουν μια βράση.\n2. Σουρώνουμε και ξαναγεμίζουμε την κατσαρόλα με αλατισμένο νερό και βράζουμε τα φασόλια μέχρι να μισογίνουν για 45-60 λεπτά. Τα στραγγίζουμε\n3. Σε μια άλλη κατσαρόλα τσιγαρίζουμε το ψιλοκομμένο κρεμμύδι και το σκόρδο με το ελαιόλαδο.\n4. Προσθέτουμε το σέλινο, το μαϊντανό, τα καρότα και τη συμπυκνωμένη ντομάτα, που έχουμε διαλύσει με νερό, το αλάτι, το θυμάρι, το καγιέν και το πιπέρι και αφήνουμε να πάρουν μια βράση.\n5. Βάζουμε τα φασόλια σε ένα πυρίμαχο σκεύος μαζί με τη φρέσκια ντομάτα και από πάνω τη σάλτσα που φτιάξαμε με λίγο λάδι. Τα μαγειρεύουμε στο φούρνο για 45 λεπτά περίπου.\nΤρώγονται ζεστά ή και κρύα.\nΠέμπτη Μοσχαρίσια ρολά γεμιστά\n1 κιλό μοσχάρι, τρυφερό, κομμένο σε λεπτές φέτες ( κιλότο ή σπάλα )\n3 φέτες γαλοπούλα καπνιστή\nκεφαλοτύρι ή άλλο σχετικά αλμυρό και πικάντικο τυρί τριμμένο\n1/2 κιλό ντομάτες ή 2 κουταλιές πελτές\n3 κουταλιές βούτυρο ή 1/2 φλιτζάνι λάδι\nΨιλοκόβουμε το σκόρδο και το μαϊντανό, κόβουμε κομματάκια τη γαλοπούλα, τρίβουμε το τυρί, αλατοπιπερώνουμε και τα ανακατεύουμε όλα μαζί. Προσθέτουμε λίγο ζεστό βούτυρο και λίγη φρυγανιά για να ομογενοποιήσουμε το μείγμα μας.\nΧτυπάμε τα φιλέτα του κρέατος για να πλατύνουν, βάζουμε ανάλογη γέμιση, τα τυλίγουμε σε ρολά και τα δένουμε με κλωστή ή με δύο οδοντογλυφίδες που περνάμε κάθετα από τη μία και την άλλη πλευρά.\nΒάζουμε σε κατσαρόλα λίγο λάδι ή βούτυρο. Προσθέτουμε τα ρολά μοσχαριού με προσοχή, τα σκεπάζουμε με όσο νερό χρειάζεται και τα αφήνουμε να βράσουν. Μισή περίπου ώρα πριν να είναι έτοιμα, προσθέτουμε τις ντομάτες περασμένες από τρυπητό, λίγο αλατοπίπερο και μία πρέζα ζάχαρη. Τα αφήνουμε να βράσουν και να δέσει η σάλτσα.\nΣερβίρουμε τα ρολάκια μοσχαρίσια γεμιστά, αφού προηγουμένως αφαιρέσουμε τις κλωστές ή τις οδοντογλυφίδες. Τα συνοδεύουμε με πιλάφι, μακαρόνια ή πατάτες τηγανητές.\nΠαρασκευή Μπριάμ με μπεσαμέλ γιαουρτιού\n2 μέτριες γλυκοπατάτες\n2 μέτρια γογγύλια\n500 γρ. κολοκυθάκια ή κολοκύθα κίτρινη (καθαρό βάρος)\n1 μεγάλο ξερό κρεμμύδι κομμένες σε χοντρές φέτες\n1/2 φλ. τσαγιού λευκό κρασί\n400 γρ. ντοματάκια κονκασέ κονσέρβας\n1 γεμάτο κ.γ. δεντρολίβανο αποξηραμένο κοπανισμένο\n160 γρ. γραβιέρα πικάντικη τριμμένη\n1½ φλ. τσαγιού γάλα\n1½ φλ. τσαγιού κρέμα γάλακτος\n3/4 φλ. τσαγιού γιαούρτι στραγγιστό\nψιλοκομμένο μαϊντανό για πασπάλισμα\nΓια τη μπεσαμέλ: Ρίχνετε σε ένα κατσαρόλι το γάλα και τη κρέμα γάλακτος και τα αφήνετε σε μέτρια φωτιά μέχρι να ζεσταθούν χωρίς να πάρουν βράση. Σε μια κατσαρόλα λιώνετε το βούτυρο σε μέτρια φωτιά και μετά ρίχνετε το αλεύρι και ανακατεύετε διαρκώς και ζωηρά με σύρμα μέχρι να καβουρδιστεί ελαφρώς.\nΠροσθέτετε σιγά σιγά τα ζεστά γάλατα ανακατεύοντας διαρκώς με το σύρμα μέχρι να δέσει η σάλτσα. Ρίχνετε αλάτι, πιπέρι και λίγο μοσχοκάρυδο, ανακατεύετε καλά, αποσύρετε τη κατσαρόλα από τη φωτιά, τη σκεπάζετε με το καπάκι της και αφήνετε τη μπεσαμέλ στην άκρη μέχρι να ετοιμάσετε τα λαχανικά σας.\nΓια τα λαχανικά: Καθαρίζετε, πλένετε και κόβετε όλα τα λαχανικά σας σε μέτριους κύβους (όσο το δυνατόν σε ίδιο μέγεθος). Κόβετε το ξερό κρεμμύδι σε χοντρές φέτες και ψιλοκόβετε τα σκόρδα.\nΣε ένα μεγάλο βαθύ τηγάνι ή πλατιά ρηχή κατσαρόλα, ζεσταίνετε καλά το ελαιόλαδο και σοτάρετε το κρεμμύδι για 3 λ περίπου ή μέχρι να “μαραθεί”. Προσθέτετε το σκόρδο και μόλις μυρίσει ρίχνετε και όλα τα λαχανικά σε κύβους και τα σοτάρετε, ανακατεύοντας για περίπου 10 λ μέχρι να αρχίσουν να ροδίζουν.\nΤα σβήνετε με το κρασί, τα αφήνετε για 2-3 λ προσθέτετε τις ντομάτες με το χυμό τους, το πελτέ ντομάτας, τη ζάχαρη, τη ρίγανη, το δεντρολίβανο, αλάτι και πιπέρι και ανακατεύετε. Τα βράζετε με σκεπασμένη κατσαρόλα, σε μέτρια φωτιά για 20 λ ή μέχρι να μαλακώσουν αρκετά και τα αποσύρετε από τη φωτιά. Αν δεν έχουν μαλακώσει τα λαχανικά προσθέτετε λίγο καυτό νερό ή ζωμό λαχανικών και τα βράζετε μέχρι να μαλακώσουν και, σχεδόν, σωθούν τα υγρά τους.\nΓια τη συναρμολόγηση: Προθερμαίνετε στο φούρνο στους 200 βαθμούς και λαδώνετε ένα πυρέξ 20×30 εκ. Αδειάζετε τα μαγειρεμένα λαχανικά στο πυρέξ και ισιώνετε το δυνατόν την επιφάνειά τους. Κρατάτε 3 κ.σ. από τη τριμμένη γραβιέρα και πασπαλίζετε την υπόλοιπη πάνω στα λαχανικά, σε όλη την επιφάνεια του πυρέξ.\nΡίχνετε το γιαούρτι μέσα στη κατσαρόλα με την έτοιμη μπεσαμέλ και ανακατεύετε με σύρμα μέχρι να ενσωματωθεί πλήρως και δέσουν τα υλικά. Απλώνετε ισομερώς τη μπεσαμέλ επάνω στα λαχανικά, ισιώνετε καλά την επιφάνειά της και από πάνω πασπαλίζετε τις 3 κ.σ. τριμμένη γραβιέρα που κρατήσατε.\nΨήνετε το μπριάμ σας στον καλά προθερμασμένο φούρνο για 20-25 λ ή μέχρι να ροδίσει καλά η μπεσαμέλ. Το βγάζετε από το φούρνο, το αφήνετε να χλιαρίνει ελαφρώς, πασπαλίζετε με ψιλοκομμένο μαϊντανό και σερβίρετε.\nΣάββατο Ομελέτα με λουκάνικα και πατάτες .Το τέλειο και γρήγορο πιάτο\n200 γρ λουκάνικα φρανκφούρτης\n150 γρ τυρί της αρεσκείας σας (κατά προτίμηση ανθότυρο ή φέτα)\n1 φλυτζάνι του τσαγιού νερό ή γάλα\nΤηγανίζουμε τις πατάτες σε χαμηλή θερμοκρασία αφού τις κόψουμε σε λεπτές φέτες και προσθέσουμε το αλάτι. Όταν οι πατάτες έχουν σχεδόν ψηθεί, προσθέτουμε τα κομμένα σε ροδέλες λουκάνικα. Χτυπάμε τα αυγά και προσθέτουμε το γάλα.\nΣυμπληρώνουμε το μίγμα στο τηγάνι αφού βάλουμε το τριμμένο τυρί της αρεσκείας μας. Μόλις η ομελέτα ψηθεί από τη μία μεριά , τη γυρίζουμε με ένα μεγάλο πιάτο ώστε να ψηθεί και από την άλλη.\nΑντί για λουκάνικο, μπορείτε να χρησιμοποιήσετε ό,τι αλλαντικό θέλετε.\nΚυριακή Μακαρόνια στο φούρνο με κρέμα γάλακτος\n1 κονσέρβα Luncheon Meat κοτόπουλο\n(εδώ μπορείτε να βάλετε αλλαντικά της αρεσκείας σας)\n250 γ. μείγμα τυριών που λιώνουν\n70 γ. τυρί τριμμένο ρεγκάτο\nλίγο μαργαρίνη για το άλειμμα του πυρέξ\nΥλικά : 2-3 μερίδες\nΒράζουμε τα μακαρόνια μας.\nΕν τω μεταξύ αλείφουμε ένα ταψί πυρέξ με λίγο μαργαρίνη.\nΣουρώνουμε τα μακαρόνια.\nΛαδώνουμε τα μακαρόνια με λίγο λάδι.\nΤα στρώνουμε στο πυρέξ.\nΨιλοκόβουμε το ζαμπόν σε κυβάκια και το προσθέτουμε στα μακαρόνια.\nΠροσθέτουμε τα τυριά.\nΡίχνουμε τη μισή κρέμα γάλακτος από πάνω από τα μακαρόνια.\nΤην υπόλοιπη κρέμα, την ανακατεύουμε με λίγο γάλα και την προσθέτουμε στα μακαρόνια.\nΨήνουμε σε προθερμασμένο φούρνο στους 200 βαθμούς για 25 λεπτά.\nΝέο εβδομαδιαίο Μενού συνταγών-20/5/19-26/5/19-Τι θα φάμε σήμερα;\nΔευτέρα Λουκάνικο με πατάτες λεμονάτο\n500 γραμ. λουκάνικα χωριάτικα ή με πράσο\n• 2 μέτρια κρεμμύδια σε φέτες\n• 2 – 3 σκελίδες σκόρδο ψιλοκομμένες\n• 1100 – 1200 γραμ. πατάτες κομμένες κυδωνάτες\n• ½ κρασοπότηρο ελαιόλαδο\n• αλάτι – φρεσκοτριμμένο πιπέρι – ρίγανη\n• ½ κουτ. γλυκού κορν φλάουρ\n• Πλένουμε καλά τα λουκάνικα, τα σκουπίζουμε με απορροφητικό χαρτί, (αν θέλουμε αφαιρούμε την μεμβράνη τους) και τα κόβουμε σε χοντρά κομμάτια.\n• Σ’ ένα βαθύ τηγάνι ή σε μια ρηχή, πλατιά (πλασωτέ) κατσαρόλα, σε μέτρια φωτιά, βάζουμε το λάδι κι όταν ζεσταθεί, ρίχνουμε τα λουκάνικα, τις πατάτες. τα κρεμμύδια, τα σκόρδα και τα σοτάρουμε για 10′ περίπου.\n• Μόλις γίνουν διάφανα τα κρεμμύδια, ρίχνουμε τη ρίγανη (φρέσκια κατά προτίμηση), το αλατοπίπερο και συμπληρώνουμε ζεστό νερό, όσο να καλύπτει το φαγητό.\n• Σκεπάζουμε με το καπάκι και αφήνουμε το φαγητό μας να σιγοβράσει για 15′ – 20′ περίπου, μέχρι να βράσουν οι πατάτες και τα λουκάνικα, ελέγχοντας για νερό, κατά διαστήματα.\n• Πέντε λεπτά πριν το τέλος, ρίχνουμε στην κατσαρόλα το χυμό λεμονιού και το κορν φλάουρ διαλυμένο σε μισό φλυτζάνι του καφέ νερό.\n• Ανακατεύουμε καλά και αφήνουμε να βράσει 4′ – 5′ ακόμη, μέχρι να χυλώσει η σάλτσα του.\nΤο σερβίρουμε ζεστό, με φρεσκοτριμμένο πιπέρι.\nΤρίτη-Φανταστικό Σουφλεδάκι αλμυρό & γρήγορο!\nΈτοιμο φύλλο κρούστας\nΒάζουμε λίγα φύλλα κρούστας μέσα σε βουτυρωμένη φόρμα, στρώνουμε κασέρι και ζαμπόν και επαναλαμβάνουμε τις στρώσεις ανάλογα με την ποσότητα των υλικών μας! Τελειώνουμε με φύλλο κρούστας. Από πάνω ρίχνουμε το αυγό χτυπημένο με το μισό ποτήρι γάλα. Ψήνουμε στους 200 βαθμούς μέχρι να ροδίσει!Καλη όρεξη!!!\nΤετάρτη ντολμαδάκια με ρύζι μαζί με φρέσκα μυρωδικά\n750 γρ. φρέσκα κληματόφυλλα ή από βάζο\n1 μερίδα «Σπιτικό» ζωμό λαχανικών\n1 Έχουμε και λέμε: αν τα κληματόφυλλα είναι φρέσκα, πλύν’ τα καλά και ζεμάτησέ τα για 2-3 λεπτά, βουτώντας τα λίγα-λίγα σε νερό που βράζει. Στη συνέχεια άφησέ τα να στραγγίξουν καλά σε απορροφητικό χαρτί.\n2 Μέσα σε ένα μπολ ανακάτεψε όλα τα υλικά της γέμισης (εκτός από το νερό). Ρίξε το μισό ελαιόλαδo και ανακάτεψε καλά, μέχρι να ενωθούν τα υλικά.\n3 Στρώσε τον πάτο μιας φαρδιάς κατσαρόλας με μερικά αμπελόφυλλα και δώσε βάση: πάρε ένα-ένα τα υπόλοιπα αμπελόφυλλα, βάλε στο κέντρο του καθενός από ένα κουταλάκι γέμισης, τύλιξέ τα σε μικρά ρολά, χωρίς να τα σφίξεις πολύ και σκάσουν, και αράδιασε τα ντολμαδάκια στην κατσαρόλα σε 2 ή 3 στρώσεις το ένα πλάι στο άλλο.\n4 Περίχυσε με το υπόλοιπο ελαιόλαδo, από πάνω τοποθέτησε ένα βρεγμένο λαδόχαρτο με μια τρύπα στη μέση του, στερεώνοντάς το με 2-3 κουτάλια, για να μη φύγει κατά τη διάρκεια του βρασμού και ρίξε το βραστό νερό και το χυμό του λεμονιού.\n5 Σκέπασε την κατσαρόλα με το καπάκι της και σιγόβρασε το φαγητό σε μέτρια φωτιά, μέχρι να μαλακώσει το ρύζι και τα ντολμαδάκια να μείνουν σχεδόν με το λάδι τους. Αν δεν έχει μαλακώσει το ρύζι, ρίξε λίγο βραστό νερό ακόμη και συνέχισε για λίγο το βράσιμο. Στο τραπέζι!\nΠέμπτη Μοσχαράκι φρικασέ!\n1 κιλό μοσχάρι σε μερίδες\n6-7 κρεμμυδάκια ψιλοκομμένα\n1 ματσάκια σέλινο ψιλοκομμένο\n2 κουταλιές της σούπας μαϊντανο\n1 μεγάλο κρεμμυδι ξερο ή δύο μικρα\n700 γραμ μαρούλι\n1 κουταλια ανιθο\nΣε μια κατσαρόλα ζεσταίνουμε το λάδι και σοτάρουμε το κρέας (αφού εχουμε αλευρώσει τα κομμάτια)μέχρι να ροδοκοκκινίσει από όλες τις πλευρές. Αφαιρούμε από την κατσαρόλα και στο ίδιο λάδι ρίχνουμε το τριμμένο κρεμμύδι και τα φρέσκα κρεμμυδάκια. Σοτάρουμε για 2-3 λεπτά και ξαναρίχνουμε το κρέας στην κατσαρόλα.\nΑνακατεύουμε, προσθέτουμε 1½ νεροπότηρο νερό και περιμένουμε να πάρει βράση. Αφήνουμε να μαγειρευτεί για περίπου 10 λεπτά.\nΑνοίγουμε την κατσαρόλα και ρίχνουμε μέσα τα χορταρικά εκτός απο τον άνιθο και τον κύβο λαχανικών\nΣτην συνέχεια αλατίζουμε και ανακατεύουμε καλά. Μαγειρεύουμε για τουλάχιστον 1 ώρα μέχρι το κρέας και τα χόρτα να είναι πολύ τρυφερά. Τότε ρίχνουμε μέσα τον άνηθο και ανακατεύουμε.\nΧαμηλώνουμε την φωτιά και ετοιμάζουμε το αυγολέμονο.\nΧωρίζουμε τα αυγά σε κρόκους και ασπράδια. Χτυπάμε τους κρόκους μέχρι να ασπρίσουν και τα ασπράδια μέχρι να αφρίσουν και να αρχίσουν να πήζουν. Ρίχνουμε μέσα τους χτυπημένους κρόκους και σιγά σιγά το λεμόνι. Συνεχίζουμε να χτυπάμε προσθέτοντας 2-3 μεγάλες κουταλιές ζουμί από την κατσαρόλα. Ρίχνουμε το μείγμα μέσα στην κατσαρόλα με το φρικασέ και ανακινούμε να πάει παντού το αυγολέμονο. Αφήνουμε να πάρει μια ελαφριά βράση και σβήνουμε την φωτιά. Buon apettito!!\nΠαρασκευή Γίγαντες κρασάτοι με ντομάτα και δεντρολίβανο\nΥλικά για 4-6 άτομα:\n350 γρ. φασόλια γίγαντες\n400 γρ. ολόκληρα ντοματάκια από κονσέρβα, με το χυμό τους, χοντροκομμένα\n1 κουτ. σούπας φυλλαράκια φρέσκου δεντρολίβανου, ψιλοκομμένα (ή 1/2 κουτ. σούπας δεντρολίβανο ξερό, καλά κοπανισμένο και περασμένο από σήτα, να γίνει σκόνη)\n1 κουτ. σούπας μέλι (κατά προτίμηση θυμαρίσιο)\nΣε κατσαρόλα με μπόλικο νερό μουλιάζουμε τους γίγαντες αποβραδίς. Την επομένη, τους στραγγίζουμε και τους ξεπλένουμε. Τους βάζουμε σε μια μεγάλη και βαθιά κατσαρόλα με 1½ λίτρο φρέσκο κρύο νερό, να πάρουν βράση. Στη συνέχεια χαμηλώνουμε τη φωτιά, σκεπάζουμε την κατσαρόλα και σιγοβράζουμε για 1 ώρα.\nΕν τω μεταξύ, σε ένα μεγάλο τηγάνι ή σε μια χαμηλή κατσαρόλα ζεσταίνουμε σε μέτρια φωτιά τη μισή ποσότητα από το ελαιόλαδο και σοτάρουμε τα κρεμμύδια, ανακατεύοντας μέχρι να μαλακώσουν, για περίπου 5 – 6 λεπτά. Προσθέτουμε την ντομάτα με 200 ml νερό και μαγειρεύουμε για 10 λεπτά.\nΠροθερμαίνουμε το φούρνο στους 180° C. Στραγγίζουμε τους γίγαντες σε σουρωτήρι στερεωμένο σε μπολ, ώστε να κρατήσουμε το ζουμί τους, και τους αδειάζουμε σε γάστρα ή σε ένα μέτριο πυρέξ. Βάζουμε το υπόλοιπο λάδι, τη σάλτσα ντομάτας, το μέλι και ανακατεύουμε απαλά. Προσθέτουμε το ζωμό από τους γίγαντες, που έχουμε κρατήσει για να τους καλύψουμε, σκεπάζουμε το σκεύος είτε με το καπάκι του είτε με ένα αλουμινόχαρτο και ψήνουμε το φαγητό για 1 ώρα, ελέγχοντας τα υγρά, ώστε να υπάρχει αρκετή σάλτσα.\nΜετά τη 1 ώρα ψησίματος, ξεσκεπάζουμε και αλατοπιπερώνουμε τους γίγαντες, προσθέτουμε το μαϊντανό, το δεντρολίβανο, το κρασί και συνεχίζουμε το ψήσιμο με ξεσκέπαστο το σκεύος για ακόμα 1/2 ώρα, έως ότου οι γίγαντες χυλώσουν. Τους βγάζουμε από το φούρνο, διορθώνουμε τη γεύση, αν χρειάζεται, με αλάτι και πιπέρι και τους σερβίρουμε ζεστούς ή σε θερμοκρασία δωματίου μαζί με ελιές και ψωμί.\nΣάββατο Λαβράκι στη λαδόκολλα με λαχανικά\nΓια το λαβράκι\nΚόβουμε 4 κομμάτια χαρτιού ψησίματος σε μέγεθος 30x40 εκ.\nΚυριάκη Κοτόπουλο φιλέτο αλα κρέμ με μανιτάρια, μουστάρδα και πιπεριές στην κατσαρόλα\n1 κίτρινη πιπεριά κομμένη σε χοντρά κομμάτια\n500 γραμ. μανιτάρια φρέσκα ή κετεψυγμένα κομμένα σε φέτες\n1 κουτ. σούπας φυτίνη\n1 κουτ. σούπας μουστάρδα σκόνη\n¼ κουτ. γλυκού μπαχάρι\n¼ κουτ. γλυκού κύμινο\nΑρχικά καθαρίζουμε το κοτόπουλο, το πλένουμε πολύ καλά και το κόβουμε σε μερίδες.\nΣτη συνέχεια σε ένα αντικολλητικό τηγάνι ή σε μια κατσαρόλα, ρίχνουμε νερό και προσθέτουμε το κοτόπουλο, το κρεμμύδι, το σκόρδο, την πιπεριά, το λάδι, τη φυτίνη, τη μουστάρδα, τη ρίγανη, το κύμινο, το μπαχάρι, το αλάτι, το πιπέρι, σκεπάζουμε με το καπάκι και το αφήνουμε να βράσει 45 λεπτά περίπου μέχρι να μαλακώσει το κοτόπουλο, να πιει τα υγρά του και να τηγανιστεί ελαφρυά.\nΜόλις το κοτόπουλο είναι έτοιμο, το αφαιρούμε από το τηγάνι, το βάζουμε σε ένα πιάτο, ρίχνουμε στο τηγάνι το κρασί, τα μανιτάρια, λίγο αλάτι, τα ανακατεύουμε και τα αφήνουμε να βράσουν όλα μαζί. Όταν δούμε ότι το κρασί πάει να εξατμιστεί τελείως, ξαναβάζουμε το κοτόπουλο και τα αφήνουμε να πάρουν μία βράση.\nΧαμηλώνουμε τη φωτιά, ρίχνουμε την κρέμα γάλακτος και μόλις αρχίσει να βράζει σβήνουμε τελείως τη φωτιά και το αφήνουμε για 3-4 λεπτά ακόμη να βράσει.\nΝέο εβδομαδιαίο Μενού συνταγών-13/5/19-19/5/19-Τι θα φάμε σήμερα;\nΔευτέρα Γεμιστά με κιμά\n6 ντομάτες ώριμες μεγάλες\n9 κουταλιές σούπας κιμά μοσχαρίσιο (300γρ) περίπου μια φορά κομμένο\n9 κουταλιές σούπας ρύζι νυχάκι\n2 μέτριες πατάτες κομμένες κυδωνάτες (προαιρετικό)\nΠλένουμε τις ντομάτες και τις πιπεριές και αδειάζουμε το περιεχόμενο τους. Κρατάμε σε ένα σουρωτήρι το εσωτερικό από τις ντομάτες. Τις αραδιάζουμε σε ταψί ή πυρέξ ή σε γάστρα ακόμη καλύτερα.\nΚαθαρίζουμε τα κρεμμύδια και τα κόβουμε στο χέρι (όχι στο μούλτι) Πλένουμε το μαϊντανό και τον κόβουμε. Κόβουμε επίσης τις μισές από τις ντομάτες (εσωτερικό) που έχουμε κρατήσει.\nΣε μια κατσαρόλα βάζουμε τα κρεμμύδια και τις ντομάτες με πολύ λίγο νερό και τα βάζουμε σε μέτρια φωτιά μέχρι να μαλακώσουν τα κρεμμύδια\nΠροσθέτουμε τον κιμά και ανακατεύουμε με ξύλινη κουτάλα. Στη συνέχεια προσθέτουμε το ρύζι το μαϊντανό και το μισό ελαιόλαδο. Νοστιμίζουμε με αλάτι και πιπέρι.\nΑποσύρουμε από τη φωτιά και γεμίζουμε τις ντομάτες και τις πιπεριές αφήνοντας ένα μικρό κενό γιατί το ρύζι θα φουσκώσει στο ψήσιμο.\nΒάζουμε τις πατάτες στα κενά ανάμεσα στις ντομάτες πιπεριές και αλατοπιπερώνουμε. Περνάμε από το μούλτι τις υπόλοιπες ντομάτες (εσωτερικό) και τις προσθέτουμε στο ταψί Περιχύνουμε με το υπόλοιπο ελαιόλαδο.\nΨήνουμε σε προθερμασμένο φούρνο στους 180 βαθμούς κι αέρα για 1 ώρα με το ταψί σκεπασμένο με αλουμινόχαρτο ή με καπάκι. Ξεσκεπάζουμε και συνεχίζουμε το ψήσιμο για 30 λεπτά ακόμη.\nΒγάζουμε από το φούρνο κι αφήνουμε 15 λεπτά να κρυώσουν λίγο και σερβίρουμε με τυρί φέτα και σπιτικό ψωμί.\nΤρίτη Κοτόπουλο με ρύζι στη κατσαρόλα\n6 μπούτια κοτόπουλου (μόνο το επάνω μέρος δηλ. το μπούτι ή μόνο τα πόδια ή συνδυασμός των 2)\n1 φλ. τσαγιού ξερό κρεμμύδι, ψιλοκομμένο σε κυβάκια\n2 πιπεριές, ψιλοκομμένες σε κυβάκια (1 πράσινη+1 κίτρινη ή πορτοκαλί)\n2 φρέσκα κρεμμυδάκια ή 1 μικρό μπαστούνι σέλερι, ψιλοκομμένα (μόνο το άσπρο μέρος)\n1 κ.σ. θυμάρι φρέσκο ψιλοκομμένο ή 1 κ.γ. αποξηραμένο\n3 φλ. τσαγιού ζωμό κότας (2 ½ + ½ χωριστά)\n1 ½ φλ. τσαγιού ρύζι μακρύκοκκο\nφύλλα φρέσκου μαϊντανού για γαρνίρισμα (προαιρετικά)\nΣε μια φαρδιά ρηχή κατσαρόλα, ζεσταίνετε 5-6 κ.σ. ελαιόλαδο, σε μέτρια προς υψηλή θερμοκρασία, και σοτάρετε το κοτόπουλο μέχρι να πάρει ένα καστανό χρώμα απ” όλες τις πλευρές. Το αφαιρείτε από τη κατσαρόλα και το μεταφέρετε με τσιμπίδα ή τρυπητή κουτάλα σε ένα μπολ.\nΣτο ίδιο τηγάνι προσθέτετε 2 κ.σ. ελαιόλαδο και μόλις ζεσταθεί καλά, χαμηλώνετε τη φωτιά σε μέτρια και σοτάρετε το ξερό κρεμμύδι και τις πιπεριές πασπαλισμένα με 1-2 πρέζες αλάτι, ανακατεύοντας συχνά μέχρι να μαλακώσουν ελαφρώς. Προσθέτετε τα ψιλοκομμένα κρεμμυδάκια, το θυμάρι και το σκόρδο και συνεχίζετε το σοτάρισμα ανακατεύοντας μέχρι να μαλακώσουν όλα τα λαχανικά.\nΠροσθέτετε το ρύζι, το ανακατεύετε, ρίχνετε τα 2 ½ φλ. ζωμό κοτόπουλου, το χυμό λεμονιού και αλατοπίπερο και συνεχίζετε το ανακάτεμα με ξύλινη κουτάλα για να “βγάλετε” ότι έμεινε στη βάση της κατσαρόλας από το σοτάρισμα του κοτόπουλου και των λαχανικών. Μόλις πάρει βράση, χαμηλώνετε τη φωτιά στο χαμηλό, σκεπάζετε τη κατσαρόλα και το αφήνετε να σιγοβράσει για 4-5 λ.\nΣτη συνέχεια ξαναβάζετε το κοτόπουλο στη κατσαρόλα και συνεχίζετε το σιγομαγείρεμα για 20-30 λ ή μέχρι να βράσουν καλά το κοτόπουλο και το ρύζι. Κατά τη διάρκεια του βρασίματος, δοκιμάζετε το αλατοπίπερο και αν απαιτείται συμπληρώνετε, όπως επίσης συμπληρώνετε, αν απαιτείται, σταδιακά και το υπόλοιπο ½ φλ. τσαγιού ζωμό κότας. Το σερβίρετε ζεστό πασπαλισμένο, προαιρετικά, με λίγα χοντροκομμένα φύλλα μαϊντανού.\nΤετάρτη Ρεβίθια με σέλινο και καρότο!!\nΈνα υγειινό και νοστιμο φαγητό που κάθε νοικοκυρά θα εντάξει στο πρόγραμμα μαγειρικής της!!!\n2 φλ. ρεβίθια ολόκληρα,\n2 σκελίδες σκόρδο ψιλοκομμένο,\n4-5 κλωναράκια από ρίζα σέλινου ψιλοκομμένα,\n1 μεγάλη πατάτα κομμένη σε κύβους,\n2 καρότα κομμένα σε κύβους,\n1 κουταλάκι κύμινο,\n½ κουταλάκι πάπρικα,\n2 φύλλα δάφνη,\n2 λεμόνια ο χυμός,\n1 κύβο ζωμού λαχανικών (προαιρετικά),\nΒάζετε τα ρεβίθια σε μια ανοξείδωτη κατσαρόλα με 6 φλ. κρύο νερό και τα αφήνετε να κοχλάσουν για 10 λεπτά.\nΤα αποσύρετε από τη φωτιά και προσθέτετε 2 φλ. κρύο νερό και τα αφήνετε να μουλιάσουν σκεπασμένα ολόκληρο το βράδυ.\nΤην επόμενη, τα ξεπλένετε, τα στραγγίζετε και τα επιστρέφετε στην κατσαρόλα.\nΠροσθέτετε νερό να τα σκεπάσει δύο δάχτυλα και τα βράζετε για 20 λεπτά περίπου.\nΠαράλληλα, ρίχνετε το ελαιόλαδο σε ένα τηγάνι και σοτάρετε το κρεμμύδι, το σκόρδο, το σέλινο, την πατάτα και τα καρότα.\nΑκολούθως, προσθέτετε το κύμινο, την πάπρικα, τη δάφνη, την κανέλα και ανακατεύετε για 2-3 λεπτά να απελευθερωθούν οι μυρωδιές από τα μπαχαρικά.\nΣτη συνέχεια, ρίχνετε στην κατσαρόλα με τα ρεβίθια τα λαχανικά, το ζωμό και αλατοπιπερώνετε.\nΒράζετε το φαγητό για ακόμη 30 λεπτά ή μέχρι να μαλακώσουν τα ρεβίθια και τα λαχανικά.\nΑν χρειαστεί προσθέτετε ακόμα λίγο νερό.\nΛίγο πριν το τέλος, ρίχνετε το χυμό λεμονιού και σερβίρετε.\nΠέμπτη Λαβράκι ψητό στο φούρνο με λαχανικά και μυρωδικά\n1 Μεγάλο λαβράκι (περίπου 1 κιλό)\n5 Μέτρια μανιτάρια\n100 γρ. ανάμικτα λαχανικά (αρακάς, κουνουπίδι κ.λπ)\nΚαθαρίζουμε και πλένουμε καλά το ψάρι ή ζητάμε να μας το ετοιμάσει ο ιχθυοπώλης. Αλείφουμε το ψάρι με ελαιόλαδο και εξωτερικά και στο εσωτερικό του και το αλατίζουμε.\nΨιλοκόβουμε το σκόρδο και βάζουμε το μισό στο εσωτερικό της κοιλιάς. Ψιλοκόβουμε και τον μαϊντανό και βάζουμε λίγο στην κοιλιά μαζί με λίγη ρίγανη και προσθέτουμε πιπέρι. Κόβουμε τις πιπεριές, τα μανιτάρια και τις πατάτες σε μεγάλα κομμάτια και ψιλοκόβουμε τα κρεμμύδια. Αν δεν έχουμε ανάμικτα λαχανικά (θα τα βρούμε σε σακουλάκια στα κατεψυγμένα στο σουπερμάρκετ) κόβουμε λίγα κομματάκια κουνουπίδι ή μπρόκολο.\nΣε ένα τηγάνι βάζουμε ελάχιστο ελαιόλαδο και σοτάρουμε μαζί με τα κρεμμυδάκια και το υπόλοιπο σκόρδο, ελαφρά όλα τα λαχανικά εκτός από τις πατάτες.\nΒάζουμε το ψάρι σε ένα πυρίμαχο σκεύος, απλώνουμε γύρω του τα λαχανικά και προσθέτουμε λίγο ελαιόλαδο, ρίγανη, πιπέρι, αλάτι, λίγο μαϊντανό και ελάχιστο νερό. Ψήνουμε σε προθερμασμένο φούρνο στους 250 βαθμούς για περίπου 20 με 30 λεπτά μέχρι να φύγουν τα πολλά υγρά και να πάρει χρώμα το ψάρι. Σερβίρουμε το φαγητό μας ζεστό, πασπαλίζοντας άμα θέλουμε με λίγο μαϊντανό.\n2 μεγάλες μελιτζάνες (καθαρισμένες εξωτερικά ριγέ και στην συνέχεια κομμένες σε χονδρές ροδέλες τις οποίες έχουμε αφήσει σε αλατισμένο νερό για 60’ να ξεπικρίσουν), 4-5 κολοκυθάκια (πλυμένα και κομμένα σε χονδρές ροδέλες), 2 πατάτες (κομμένες σε ροδέλες), 2 κρεμμύδια (κομμένα σε λεπτές ροδέλες), 2 ντομάτες (κομμένες σε λεπτές ροδέλες), 2 ολόκληρες σκελίδες σκόρδο (προαιρετικά), 1,5 κ.σ. αποξηραμένο βασιλικό, 1 κοφτή κ.γλ. ζάχαρη, 1/2 φλ. (125 ml) ελαιόλαδο, αλάτι και φρεσκοτριμμένο πιπέρι.\nΣε ένα μεγάλο pyrex τοποθετώ όλα τα λαχανικά σε στρώσεις (με τα κρεμμύδια να μπαίνουν πρώτα και τις ντομάτες να μπαίνουν τελευταίες), ενώ παράλληλα πασπαλίζω με τα καρυκεύματα (αλάτι, πιπέρι, ζάχαρη, βασιλικός) και στο τέλος ρίχνω και το ελαιόλαδο. Μπριάμ με λαχανικά του καλοκαιριού.Προθερμαίνω τον φούρνο στους 210°C και σφραγίζω το pyrex με ένα αλουμινόχαρτο φυλακίζοντας αρχικά τους υδρατμούς για 1 ώρα (ωσότου ψηθούν τα λαχανικά). Στην συνέχεια αφαιρώ εντελώς το αλουμινόχαρτο και ψήνω για άλλη 1 ώρα στους 190°C, προκειμένου να πάρει χρώμα το φαγητό και να εξατμισθούν τα περίσσια υγρά. Αν παρ’ όλα αυτά το φαγητό παραστεγνώσει, προσθέτω λίγο βραστό νερό από τον βραστήρα.\nΌταν είναι έτοιμο, τ’ αφαιρώ από τον φούρνο και τ’ αφήνω να γίνει χλιαρό. Συνδυάζεται ωραιότατα με φρέσκο ψωμί και τυρί όπως φέτα, γραβιέρα, χαλούμι ή και με ελαφρύ τυρί τύπου cottage ή κατίκι. Το μπριάμ τρώγεται καλύτερα την ίδια μέρα λόγω της πατάτας που την επομένη δεν έχει την ίδια υφή.\nΣάββατο Πένες στον φούρνο με κιμά και μανιτάρια\n800 γρ. κιμάς μοσχαρίσιος\n2 ντομάτες ώριμες, χωρίς φλούδες και σπόρους ψιλοκομμένες\n400 γρ. ντοματάκια κονσέρβας\n100-150 ml κρασί\nΒράζετε τις πένες σύμφωνα με τις οδηγίες της συσκευασίας και τις στραγγίζετε.\nΕτοιμάζετε τον κιμά: ζεσταίνετε το λάδι και σοτάρετε πρώτα για λίγο το κρεμμύδι και το σκόρδο και στη συνέχεια ρίχνετε και τον κιμά. Συνεχίζετε το σοτάρισμα για 7’-8’ ανακατεύοντας\nΡίχνετε το κρασί στην κατσαρόλα και μόλις απορροφηθεί προσθέτετε τα ντοματάκια κονσέρβας, τις φρέσκες ντομάτες και αλατοπίπερο. Βάζετε και λίγο νέρο και συνεχίζετε το βράσιμο για 35’ μέχρι να εξατμισθούν τα υγρά και να μείνει ο κιμάς με τη σάλτσα.\nΣε ένα πυρέξ ρίχνετε τα ζυμαρικά, τον κιμά, τα ψιλοκομμένα μανιτάρια και ανακατεύετε. Περιχύνετε με την κρέμα γάλακτος και πασπαλίζετε με το τυρί. Ψήνετε στους 200°C για 30′ περίπου.\nΚυριακη Κοκκινιστό μοσχαράκι με πιλάφι\n750 γρ. μοσχάρι λάπα ή ελιά\n1/2 κουτάκι ψιλοκομμένη ντομάτα\n1 κ.γ. πελτές\nμπαχαρικά (κανέλα, μπαχάρι, πάπρικα)\nρύζι για πιλάφι\nΠροετοιμάζουμε όλα τα υλικά μας για να κάνουμε το μαγείρεμα μας πιο εύκολο.\nΚόβουμε το μοσχαράκι σε μεγάλες μπουκιές για να μαγειρευτεί πιο εύκολα και να μην μας λιώσει.\nΨιλοκόβουμε το κρεμμύδι και το καρότο. Στο μούλτι βάζουμε την ντομάτα και το σκόρδο ώστε να φτιάξουμε μια σκορδάτη πάστα ντομάτας.\nΌταν τελειώσουμε με αυτά, βάζουμε μια κατσαρόλα με βαρύ πάτο στο μάτι, το πιο δυνατό, μαζί με μπόλικο ελαιόλαδο. Ταυτοχρόνως, αν υπάρχει βραστήρας στο σπίτι, βάζουμε νερό να βράσει για να μην σταματήσουμε τον βρασμό όταν πέσει το νερό στο φαγητό.\nΜόλις κάψει το λάδι, ρίχνουμε ένα ένα τα κομμάτια μοσχαριού μέχρι να πάρουν χρώμα και από τις δύο πλευρές. Όταν είναι έτοιμα, ρίχνουμε το κρεμμύδι για να τσιγαριστεί στον ζωμό που έχει ήδη βγάλει το μοσχαράκι μας. Μόλις γυρίσουμε λίγο και το καρότο στην κατσαρόλα μας τότε ρίχνουμε μισό ποτηράκι λευκό κρασί και περιμένουμε να εξατμιστεί.\nΌταν πάρει μια καλή βράση στον ίδιο του τον ζωμό, ρίχνουμε την σκορδάτη σάλτσα που φτιάξαμε, την έτοιμη ψιλοκομμένη ντομάτα και τον πελτέ. Ήρθε η ώρα για τα μπαχαρικά που θα νοστιμίσουν το φαγητό μας, ρίχνουμε μπόλικο αλάτι, πιπέρι, λίγη ζαχαρίτσα και την κανέλα. Προαιρετικά μπορούμε να βάλουμε λίγο πάπρικα και μπαχάρι.\nΑνακατεύουμε το φαγητό για να μαγειρευτεί η ντομάτα 2-3 λεπτά και μετά σκεπάζουμε το μοσχαράκι με καυτό νερό.\nΤο αφήνουμε να βράσει σκεπασμένο, στο πιο δυνατό, για μισή ώρα. Δεν ανακατεύουμε, μόνο κουνάμε την κατσαρόλα. Χαμηλώνουμε την φωτιά λίγο και μαγειρεύουμε για τουλάχιστον 30 λεπτά ακόμα, ανάλογα με το μοσχάρι μας. Προσθέτουμε νερό, αν χρειάζεται αλλά καλύτερα να το αποφύγουμε.\nΠρος το τέλος και ενώ έχουμε δοκιμάσει το μοσχάρι που είναι σχεδόν έτοιμο, χαμηλώνουμε πολύ την φωτιά μας μέχρι να φτιάξουμε το πιλάφι.\nΤσιγαρίζουμε σε ελαιόλαδο 2 κούπες ρύζι και ρίχνουμε 3 κούπες νερό (ή παραπάνω). Αφήνουμε να βράσει αφήνοντας το καπάκι στην κατσαρόλα. Χαμηλώνουμε την φωτιά μας μέχρι να σωθεί το νερό.\nΝέο εβδομαδιαίο Μενού συνταγών-18/3/19 – 24/3/19-Τι θα φάμε σήμερα; (Και νηστίσιμο)\nΔευτέρα Εύκολοι κοτοκεφτέδες\n1 κιλό φιλέτο κοτόπουλο\nΠολύχρωμες πιπεριές (1 στο σύνολο)\n50 γρ κεφαλοτύρι\nΤο βάζουμε σε ένα σκεύος μαζί με αλάτι, πιπέρι, πάπρικα, ρίγανη, δυόσμο, τα αυγά, το γιαούρτι και ανακατεύουμε.\nΤα σκεπάζουμε και αφήνουμε στο ψυγείο για τουλάχιστον 3 ώρες.\nΌταν είναι έτοιμο βάζουμε το νισεστέ, τι ψιλοκομμένο κρεμμύδι, τις πιπεριές, το κομμένα ντοματίνια, το τριμμένο κεφαλοτύρι, ψιλοκομμένο μαϊντανό και\nΣε αντικολλητικό τηγάνι βάζουμε λίγο λάδι και απλώνουμε μείγμα για να κάνουμε τους κεφτέδες.\nΑν θέλουμε να έχουν ομοιόμορφο σχήμα χρησιμοποιούμε τσέρκι.\nΤηγανίζουμε με μέτρια φωτιά μέχρι που να πάρουν χρώμα από την μία πλευρά και γυρίζουμε από την άλλη.\nΚαι νηστίσιμη συνταγή – Εύκολη συνταγή για γαριδοκεφτέδες με γεύση μοναδική!\n2 κ.σ μαγιονέζα\n2 κ.σ μαϊντανό\nΠάρε τις γαρίδες και βράσε τις για 1 λεπτό- ίσα ίσα να αλλάξουν χρώμα. Έπειτα είτε πολτοποίησε τες στο μούλτι, είτε ψιλόκοψε τες. Τρίψε τα κράκερ και σε σκόνη και πρόσθεσε μέσα τις γαρίδες έτσι ώστε να τραβήξει όλη την υγρασία.\nΣε ένα μπολ χτύπα το αυγό, τη μουστάρδα, τη μαγιονέζα, τον χυμό λεμονιού και τον μαϊντανό. Πρόσθεσε αλάτι και φρεσκοτριμμένο πιπέρι. Ρίξε το μείγμα στις γαρίδες και ανακάτεψε. Αν το μείγμα είναι πολύ αραιό, πρόσθεσε και άλλα cream crackers.\nΠλάσε σε μεγάλους κεφτέδες ή σε μικρά κεφτεδάκια και βάλτα στο ψυγείο για 35 λεπτά να σφίξουν. Μόλις περάσε η ώρα, ετοίμασε το τηγάνι με ζεστό λάδι και τηγάνισε τους γαριδοκεφτέδς μέχρι να πάρουν χρώμα. Σέρβριρε τα με φέτες από λεμόνι σε μια πατέλα.\nTip: Αν προτιμάς μια πιο υγιεινή λύση, τότε αντί για τηγάνι, ψήσε τους κεφτέδες στο φούρνο για 15 λεπτά στους 200!\nΤρίτη Τορτελίνια με κιμά στο φούρνο\n1/2 κιλό τορτελίνια με γέμιση τυριών\n1 κοφτό κ.γ. βασιλικό αποξηραμένο ή 3 κ.γ. φρέσκο ψιλοκομμένο\n1 κοφτό κ.γ. μαϊντανό αποξηραμένο ή 3 κ.γ. φρέσκο ψιλοκομμένο\n1/2 κ.γ. ρίγανη αποξηραμένη ή 1 ½ κ.γ. φρέσκια ψιλοκομμένη\n1/2 κ.γ. θυμάρι αποξηραμένο ή 1 ½ κ.γ. φρέσκο ψιλοκομμένο\n1-2 πρέζες νιφάδες καυτερής πιπεριάς ή μπούκοβο (προαιρετικά)\n1 κουτί (500 γρ.) ντοματάκια ολόκληρα σε κονσέρβα, πολτοποιημένα στο μούλτι\n1 κουτί (250ml) ελαφρώς συμπυκνωμένος χυμός ντομάτας\n240 γρ. τυρί μοτσαρέλα τριμμένη ( περίπου 2 φλ. τσαγιού)\nΒράζετε τα τορτελίνια σε μπόλικο αλατισμένο κοχλαστό, 2 λ λιγότερο από το χρόνο που αναφέρεται στη συσκευασία για να μείνουν “αλ τέντε” και μετά το ψήσιμο στο φούρνο. Όταν είναι έτοιμα κρατάτε 1 φλ. από το νερό που τα βράσατε, τα στραγγίζετε καλά και τα αφήνετε στην άκρη.\nΕν τω μεταξύ, σε μια φαρδιά, ρηχή κατσαρόλα ζεσταίνετε το ελαιόλαδο σε μέτρια προς υψηλή θερμοκρασία και σοτάρετε το κιμά με το κρεμμύδι και το σκόρδο, ανακατεύοντας με ξύλινη κουτάλα μέχρι να αλλάξει χρώμα και γίνει καφετί. Προσθέτετε το όλα τα μυρωδικά βότανα, τις νιφάδες ή το μπούκοβο αλάτι και πιπέρι και συνεχίζετε το ανακάτεμα για 1/2 λ.\nΠροσθέτετε τα πολτοποιημένα ντοματάκια, το συμπυκνωμένο χυμό, το πελτέ, τη ζάχαρη και 1/2 φλ. νερό, ανακατεύετε καλά, χαμηλώνετε τη θερμοκρασία και σιγοβράζετε για 30-35 λ περίπου ή μέχρι να ψηθεί το κρέας και δέσει η σάλτσα.\nΌταν θα είναι έτοιμος ο κιμάς με τη σάλτσα του αποσύρετε τη κατσαρόλα από τη φωτιά και προσθέτετε τα στραγγισμένα τορτελίνια. Ανακατεύετε να καλυφθούν τα τορτελίνια με το κιμά και τη σάλτσα του, προσθέτετε το 1 φλ. τσαγιού τριμμένης μοτσαρέλας και συνεχίζετε το ανακάτεμα να ενσωματωθεί ομοιόμορφα. Αν η σάλτσα κιμά είναι πολύ πηχτή και απαιτείται λίγο επιπλέον υγρό, για να ψηθεί καλά στο φούρνο, προσθέστε σταδιακά λίγο από νερό που κρατήσατε από το βράσιμο των ζυμαρικών.\nΜεταφέρετε το μείγμα σε ένα πυρίμαχο σκεύος, ισιώνετε την επιφάνειά του και από πάνω πασπαλίζετε την υπόλοιπη τριμμένη μοτσαρέλα, προαιρετικά και λίγη τριμμένη φρυγανιά και τελειώνετε πασπαλίζοντας τη τριμμένη παρμεζάνα.\nΚαλύπτετε το πυρέξ με αλουμινόχαρτο και ψήνετε το φαγητό σας σε προθερμασμένο στους 180 βαθμούς φούρνο για 20 λ. Στη συνέχεια το αφαιρείτε το αλουμινόχαρτο και συνεχίζετε το ψήσιμο για 15-20 λ επιπλέον ή μέχρι να λιώσουν καλά και δημιουργηθούν “φυσαλίδες” στα τυριά επιφάνειας. Σερβίρετε ζεστό το φαγητό σας και καλή σας όρεξη!\nΚαι νηστίσιμη συνταγή – Λαχταριστό σουφλέ ζυμαρικών νηστίσιμο!\n1 πακέτο 500 γρ. πένες\n250 γρ φρεσκα μανιτάρια σε λεπτες φέτες\n1 φλυτζανάκι του καφέ κρασί\n1/4 κ.γ σκόρδο σε σκόνη\n500 γρ. φυτικό τριμμένο τυρί\nΓια τη νηστίσιμη μπεσαμέλ\n1 κύβος νοστιμιάς λαχανικών για ζωμό (εναλλακτικά χρησιμοποιήστε 600 ml σπιτικό ζωμό λαχανικών)\n6 κουτ.σ.αλεύρι γ.ο.χ.\n1 κουτ.σ. κοφτή φυτική μαργαρίνη\n1/2 κουτ.γλ. τριμμένο μοσχοκάρυδο\nνηστίσιμο τυρί τριμμένο (προαιρετικά΄ Αναζητήστε το στα ψυγεία των σούπερ μάρκετ)\nΒράζουμε τις πένες σε αλατισμένο νερό.\n1Σε ενα κατσαρολάκι ρίχνουμε το τριμμένο κρεμμύδι με λίγο νερακι και ελάχιστο λάδι να γυαλίσει και ριχνουμε τα μανιτάρια κομμενα σε λεπτές φέτες.Τα γυρίζουμε λίγες φορές με το κρεμμύδι και σβήνουμε με το κρασί.\nΡίχνουμε αλάτι,πιπέρι και λίγο σκορδο σε σκόνη και σκεπαζουμε να μαγειρευτουν και να πιουν το ζουμί τους.\nΕτοιμάζουμε τη μπεσαμέλ.Στα 600 ml νερό διαλύουμε τον κύβο νοστιμιάς.\nΧωριστά, σε μια μικρότερη κατσαρόλα ρίχνουμε το ελαιόλαδο και το αλεύρι και τα βάζουμε στη φωτιά ανακατεύοντας έως ότου αρχίζουν βγαίνουν φουσκάλες. Αμέσως ρίχνουμε όλο μαζί το ζωμό που ετοιμάσαμε και ανακατεύουμε με αυγοδάρτη ώστε να πήξει η μπεσαμέλ (γίνεται σχεδόν αμέσως οπότε χρειάζεται προσοχή να μην μας κολλήσει). Μόλις πήξει ρίχνουμε και τη μαργαρίνη ανακατεύοντας για να λιώσει και να ενσωματωθεί.\nΣε ένα πυρέξ βαζουμε μια στρώση πένες και ανακατεύουμε με 2 κουτάλες μεγάλες μπεσαμελ συν λίγο απο το τυρί μας.\nΒάζουμε μια στρώση μανιταρια και επαναλαμβανουμε το ίδιο με τα μακαρονια και τη μπεσαμέλ.\nΞανά μανιταρια και τελειωνουμε με μπεσαμελ και τριμμένο φυτικό τυρί.\nΨήνουμε σε μέτριο φούρνο μέχρι να ροδίσει.\nΤετάρτη – Σπανακόρυζο ντοματένιο και λεμονάτο με μανιτάρια\n800 γρ. σπανάκι, καθαρισμένο, χοντροκομμένο\n250 γρ. χυμός ντομάτας (πασάτα)\n3/4 φλιτζ. τσαγιού ρύζι Καρολίνα\n200 γρ. μανιτάρια λευκά, σε φέτες\n1 κουτ. σούπας δυόσμος ξερός\nΣοτάρουμε στο μισό λάδι, σε μέτρια φωτιά, τα κρεμμύδια για 5 λεπτά. Ρίχνουμε το σπανάκι και το σκόρδο και σοτάρουμε για 6-8 λεπτά, μέχρι να πέσει ο όγκος του. Προσθέτουμε την ντομάτα και 400 ml νερό και μαγειρεύουμε για 10 λεπτά, μέχρι να δέσει ελαφρώς η σάλτσα. Ρίχνουμε το ρύζι, τα μανιτάρια, τον δυόσμο, τον άνηθο, το μοσχοκάρυδο και αλατοπίπερο και μαγειρεύουμε για 15 λεπτά, μέχρι να μαλακώσει το ρύζι. Αποσύρουμε από τη φωτιά. Χτυπάμε στο μούλτι τη μουστάρδα, το ξύσμα και τον χυμό με το υπόλοιπο λάδι μέχρι να φτιάξουμε λεία σάλτσα. Περιχύνουμε το σπανακόρυζο, ανακατεύουμε απαλά και σερβίρουμε.\nΠέμπτη – Χοιρινό με πατάτες κοκκινιστές\n1½ κιλό χοιρινό μπούτι ή σπάλα (ολόκληρο κομμάτι)\n1 κιλό φρέσκες ντομάτες περασμένες στον τρίφτη ή ένα κιλό τριμμένη ντομάτα εμπορίου\n1 κ.σ. ντοματοπελτές\n2-3 κλαράκια φρέσκο θυμάρι ή ρίγανη\nΤο κοκκινιστό χοιρινό με πατάτες, είναι μια παραδοσιακή συνταγή που φτιάχνουν στα νησιά των κυκλάδων. Εκεί, το λένε ρόστο.\nΓια να μοσχομυρίσει το χοιρινό με πατάτες, καθαρίζουμε τα σκόρδα και κόβοντάς τα στη μέση, αφαιρούμε το φύτρο τους. Με ένα μυτερό μαχαίρι κάνουμε τρυπούλες και μπήγουμε τα σκόρδα εδώ κι εκεί στο χοιρινό.\nΣε βαθιά κατσαρόλα με 2 κ.σ. ελαιόλαδο (από το συνολικό της συνταγής) ροδίζουμε σε μέτρια προς δυνατή φωτιά το κρέας, από όλες τις μεριές, έως ότου κάνει κρούστα. Θα χρειαστεί περίπου 10 λεπτά.\nΠροσθέτουμε τον πελτέ και τον τρίβουμε με την σπάτουλα στον πάτο της κατσαρόλας να ελευθερώσει τα αρώματά του. Σβήνουμε με το κρασί και αφήνουμε να εξατμιστεί το αλκοόλ, για να κρατήσουμε τα αρώματα. Προσθέτουμε τη φρέσκια ντομάτα, αλάτι, πιπέρι και τη ζάχαρη. Τέλος, περιχύνουμε με ένα φλιτζάνι νερό.\nΣκεπάζουμε την κατσαρόλα και χαμηλώνουμε τη φωτιά. Σιγοβράζουμε για 1 ώρα και 30 λεπτά μέχρι να μαλακώσει το κρέας.\nΚαι νηστίσιμη συνταγή – Γίγαντες φούρνου για το νηστίσιμο τραπέζι\n(για 4-6 μερίδες)\n500 γρ. ξερά φασόλια γίγαντες\n1/4 φλιτζανιού ε.π. ελαιόλαδο\n800 γρ. ντομάτα ψιλοκομμένη κονκασέ\n1/4 φλιτζανιού ξύδι από κόκκινο κρασί\n1/2 φλιτζάνι ψιλοκομμένο φρέσκο άνηθο\nΣτο μεταξύ, καθαρίζουμε τις πατάτες και αφού τις πλύνουμε, τις κόβουμε σε χοντρές φέτες. Τις ροδίζουμε σε ένα μεγάλο τηγάνι με λίγο ελαιόλαδο. Δεν τις τηγανίζουμε, τις σοτάρουμε ίσα ίσα για 10 λεπτά, ώσπου να αρχίσουν να αποβάλλουν το άμυλό τους και να μελώνει η επιφάνειά τους.\nΑφού βράσει για μιάμιση ώρα το κρέας, το βγάζουμε στο ξύλο κοπής και το κόβουμε με κοφτερό μαχαίρι σε φέτες.\nΤο ξαναβάζουμε στη σάλτσα, προσθέτουμε τα βότανα και τις σοταρισμένες πατάτες. Συνεχίζουμε το βράσιμο για 30 λεπτά επιπλέον, μέχρι να μαγειρευτούν καλά οι πατάτες και να δέσει η σάλτσα.\n1. Μουλιάζουμε τα φασόλια αποβραδίς σε μπόλικο νερό. Την επόμενη μέρα, τα στραγγίζουμε και τα βάζουμε να βράσουν για 30 λεπτά.\n2. Στο μεταξύ, προθερμαίνουμε τον φούρνο στους 190 βαθμούς. Ζεσταίνουμε 2 κ.σ. ελαιόλαδο σε ένα τηγάνι με βαρύ πάτο σε μέτρια φωτιά και προσθέτουμε το κρεμμύδι. Σοτάρουμε ανακατεύοντας συχνά μέχρι να μαλακώσει και να καραμελώσει ελαφρώς, 10-15 λεπτά. Αποσύρουμε από τη φωτιά.\n3. Στραγγίζουμε τα φασόλια. Σε μια μεγάλη κατσαρόλα (που μπαίνει στο φούρνο) ή γάστρα, προσθέτουμε τα φασόλια, το υπόλοιπο ελαιόλαδο, τις ντομάτες με το χυμό τους, το φύλλο δάφνης, το μέλι και 2 φλιτζάνια νερό ή τόσο όσο να καλύψει τα φασόλια. Προσθέτουμε το κρεμμύδι και ανακατεύουμε. Σκεπάζουμε την κατσαρόλα και τη βάζουμε στον φούρνο. Ψήνουμε για 1 ώρα ανακατεύοντας συχνά και προσθέτουμε νερό αν χρειάζεται. Στη συνέχεια, προσθέτουμε τον πελτέ, το ξύδι, αλάτι και πιπέρι. Σκεπάζουμε και συνεχίζουμε το μαγείρεμα για 30 λεπτά ακόμα ή μέχρι τα φασόλια να μαλακώσουν και η σάλτσα να δέσει και να χυλώσει.\n4. Πασπαλίζουμε με τον άνηθο, ανακατεύουμε και αφήνουμε να σταθεί για 15 λεπτά πριν σερβίρουμε.\nΠαρασκευή Πικάντικο χταπόδι με κοφτό μακαρονάκι\n20 γρ. ούζο\n340 γρ. χταπόδι πικάντικο σε κονσέρβα\nθυμάρι φρέσκο, 4-5 κλωνάρια μόνο τα φύλλα\nΣε μια κατσαρόλα με αλατισμένο νερό βράζουμε τα ζυμαρικά 2-3 λεπτά λιγότερο από ότι αναφέρει η συσκευασία. Σουρώνουμε και αφήνουμε στην άκρη προσθέτοντας λίγο ελαιόλαδο.\nΤοποθετούμε ένα τηγάνι σε μέτρια προς δυνατή φωτιά και όταν κάψει προσθέτουμε 1 κ.σ. ελαιόλαδο και το κρεμμύδι. Σοτάρουμε για 2-3 λεπτά ανακατεύοντας μέχρι να μαλακώσει.\nΠροσθέτουμε το σκόρδο και σοτάρουμε πολύ λίγο ακόμα, για μισό λεπτό περίπου.\nΣβήνουμε με το ούζο και το αφήνουμε 1-2 λεπτά μέχρι το αλκοόλ να εξατμιστεί.\nΠροσθέτουμε το χταπόδι σε κονσέρβα και τα ζυμαρικά.\nΡίχνουμε αλάτι και πιπέρι δεν θέλει όμως πολύ γιατί η σάλτσα από το χταπόδι είναι ήδη πικάντικη. Ανακατεύουμε και τα αφήνουμε να μαγειρευτούν 1-2 λεπτά μέχρι η σάλτσα να δέσει.\nΠροσθέτουμε το θυμάρι και σερβίρουμε με έξτρα ελαιόλαδο.\nΣάββατο Ομελέτα φουρνου με τυρια και αλλάντικα\n•400 γρ. αλλαντικα χοντροκομένα\n•1 κρεμμύδι ξερό μέτριο ψιλοκομμένο\n•1 πιπεριά κόκκινη σε σε κομματάτια\n•200 γρ. μανιτάρια φρέσκα σε φέτες\n•2 κ.σ. μουστάρδα dijon\n•3/4 φλ. τσαγιού γάλα\n•1 κιλό πατάτες κομμένες σε μικρά κυβάκια\n•250 γρ. διαφορα κίτρινα τυρια\n1.Καθαρίζετε, κόβετε τις πατάτες σε μικρά κυβάκια [σαν ζάρι] και τις τηγανίζετε στη φρυτέζα μέχρι να μαλακώσουν και ροδοκοκινίσουν. Τις βγάζετε και τις αφήνετε σε απορροφητικό χαρτί να τραβήξουν το λάδι.\n2.Σε ένα μικρό τηγάνι βάζετε τα αλλαντίκα κομμένασε φέτες και το σοτάρετε μέχρι να γίνουν τραγανα. Αφαιρέστατο από το τηγάνι και αφήστε τα και αυτασε απορροφητικό χαρτί. Στο ίδιο τηγάνι αφήστε τους ζωμούς απο τα αλαντικά ή προσθέστε 1 κ.γ. λάδι και σοτάρετε τα ψιλοκκομένα [σαν ζάρι] κρεμμύδια και πιπεριές και μανιτάρια 5′ περίπου, μέχρι να μαλακώσουν.\n3.Λαδώνετε ένα πυρίμαχο σκεύος ή πυρέξ 22 Χ 32 εκ. περίπου και βάζετε τις μισές τηγανισμένες πατάτες. Συνεχίζετε πασπαλίζοντας πάνω από τις πατάτες το κρεμμύδι, τις πιπεριές, τα μανιτάρια και από πάνω το 1 φλ. τυρια. Τέλος προσθέτετε τις υπόλοιπες πατάτες.\n4.Χτυπάτε καλά τα αυγά με το γάλα, τη μουστάρδα, αλάτι και πιπέρι και περιχύνετε το μείγμα στο πυρέξ. Το σκεπάζετε και το αφήνετε για 20′ τουλάχιστον στο ψυγείο [μπορείτε να τα φτιάξετε από το προηγούμενο βράδυ και να το αφήσετε σκεπασμένο στο ψυγείο όλο το βράδυ και να το ψήσετε το πρωί].\n5.Προθερμαίνετε το φούρνο στους 180 βαθμούς, ξεσκεπάζετε το φούρνο και ψήνετε την ομελέτα για 40′. Ανοίγετε το φούρνο προσθέτετε από πάνω το υπόλοιπο τριμμένο τυρίκαι τέλος πασπαλίζετε με τα αλλαντικα. Το αφήνετε άλλα 5′ περίπου μέχρι να λιώσει το τυρί, βγάζετε από το φούρνο το αφήνετε 5′ να “σταθεί” και σερβίρετε.\nΚαι νηστίσιμη συνταγή – Ομελέτα φούρνου με μανιτάρια, πιπεριές και φέτα !!!\n1 μεγάλη ντομάτα κομμένη ροδέλες\nΠλένουμε καλά την πιπεριά και το κρεμμύδι και τα κόβουμε σε κυβάκια. Πλένουμε καλά και τα μανιτάρια, τα σκουπίζουμε με μια πετσέτα και τα κόβουμε σε φέτες.\nΠλένουμε και κόβουμε την ντομάτα σε λεπτές ροδέλες\nΣε ένα μικρό τηγάνι ρίχνουμε λίγο ελαιόλαδο.\nΜόλις ζεσταθεί, ρίχνουμε το κρεμμύδι, τα μανιτάρια και την πιπεριά και σοτάρουμε ώσπου να γίνει διάφανο το κρεμμύδι και να μαλακώσουν τα υπόλοιπα υλικά γύρω στα 5 λεπτά.\nΜόλις είναι έτοιμα, αλατοπιπερώνουμε και ανακατεύουμε, αποσύρουμε το τηγάνι από τη φωτιά και το αφήνουμε στην άκρη για να κρυώσουν.\nΣε ένα βαθύ μπολ χτυπάμε τα αυγά με ένα πιρούνι, ρίχνουμε το αλάτι, το πιπέρι, το γάλα και συνεχίζουμε το χτύπημα.\nΜε το χέρι μας σπάμε τη φέτα σε μικρά κομμάτια, τη ρίχνουμε μέσα στα αυγά και ανακατεύουμε.\nΤέλος, προσθέτουμε και τα υλικά που έχουμε στο τηγάνι και ανακατεύουμε.\nΡίχνουμε το μείγμα σε ένα μικρό στρογγυλό πυρέξ και τοποθετούμε πάνω σε όλη την επιφάνεια τις ντομάτες– τον φούρνο τον έχουμε προθερμάνει στους 170 βαθμούς .\nΨήνουμε την ομελέτα 25′ περίπου ανάλογα τον φούρνο σας , ώσπου να φουσκώσει και να ροδίσει-αφήνουμε να κρυώσει όταν την βγάλουμε από τον φούρνο και την αναποδογυρίζουμε σε πιατέλα –συνοδεύουμε με σαλάτα .\nΚυριακή – Πεντανόστιμο ψητό χοιρινό μαγειρεμένο στο γάλα\n1 κιλό χοιρινό φιλέτο\nΑλείφουμε το χοιρινό με βούτυρο και το βάζουμε σε μια κατσαρόλα. Μαγειρεύουμε για λίγα λεπτά και στη συνέχεια προσθέτουμε το κρασί και μετά από λίγο ρίχνουμε και το γάλα μέχρι να καλύψει το κρέας και μαγειρεύουμε περίπου για μι ώρα. Μόλις ψηθεί κόβετε το κρέας σε φέτες και σερβίρετε με τη σάλτσα.\nΚαι νηστίσιμη συνταγή – Μουσακάς με λαχανικά, νηστίσιμος\nΜουσακάς με λαχανικά, νηστίσιμος! Μια συνταγή για μια παραλλαγή του αγαπημένου μας μουσακά, για να μην τον στερηθούμε ούτε στη νηστεία!\n2 καρότα μέτρια, τριμμένα\n2 συσκευασίες των 500 γρ. το ένα, λευκά φρέσκα μανιτάρια, σε λεπτές φέτες\n1/2 ματσάκι φρέσκος μαϊντανός, ψιλοκομμένος\n1/2 κ.γ. μοσχοκάρυδο σε σκόνη\n2 μεγάλες μελιτζάνες, κομμένες σε φέτες\n2 μεγάλες πατάτες κομμένες σε φέτες\n6 κ.σ. μαργαρίνη νηστίσιμη (π.χ. Χωριό Soft Βιολογικό με Ελαιόλαδο ή άλλο επιλογής σας)\n12 κ.σ. αλεύρι για όλες τις χρήσεις, κοσκινισμένο\n1 Knorr «Σπιτικός» Ζωμός Λαχανικών, διαλυμένο σε 1 λίτρο ζεστό νερό\nΣε μεγάλο, βαθύ τηγάνι, ζεσταίνετε το ελαιόλαδο και σοτάρετε το κρεμμύδι και το σκόρδο, ανακατεύοντας για 2-3 λ. Προσθέτετε τη ζάχαρη και μόλις καραμελώσουν τα κρεμμύδια ρίχνετε τα καρότα και τα μανιτάρια και ανακατεύετε.\nΠροσθέτετε τα ντοματάκια κονκασέ, ανακατεύετε για 2-3 λ και σβήνετε με το κρασί. Ρίχνετε το μαϊντανό, τα μπαχαρικά, αλατοπιπερώνετε, χαμηλώνετε τη φωτιά και σιγοβράζετε τα λαχανικά έως ότου μείνουν με τη σάλτσα τους.\nΤηγανίζετε ελαφρώς τις μελιτζάνες και τις πατάτες στο ηλιέλαιο και τις βάζετε σε απορροφητικό χαρτί κουζίνας για να στραγγίξουν το επιπλέον λάδι τους.\nΑλείφετε ένα μέτριο πυρέξ με λίγο ελαιόλαδο και στρώνετε στη βάση του μια στρώση πατάτας και από πάνω απλώνετε μια στρώση από το μείγμα λαχανικών. Σκεπάζετε με τις φέτες μελιτζάνας και συνεχίζετε, εναλάσσοντας τα υλικά μέχρι να τελειώσουν.\nΓια τη μπεσαμέλ: Ζεσταίνετε τη μαργαρίνη σε χαμηλή φωτιά. Προσθέτετε το αλεύρι, αλάτι, πιπέρι ανακατεύετε και προσθέτετε σταδιακά, σιγά σιγά, το ζωμό λαχανικών ανακατεύοντας συνεχώς μέχρι να έχετε μια παχύρευστη μπεσαμέλ. Περιχύνετε το περιεχόμενο του πυρέξ με τη μπεσαμέλ και ψήνετε σε προθερμασμένο στους 180 βαθμούς φούρνο για 45-50 λ.\nΝέο εβδομαδιαίο Μενού συνταγών-4/03/19-10/03/19-Τι θα φάμε σήμερα;\nΔευτέρα Λαχταριστό Κοτόπουλο με κοχυλάκια φούρνου !!!\nΚοτόπουλο σε μερίδες\n4 ντομάτες ώριμες ή χυμό ντομάτας\n4 γαρύφαλλα –προαιρετικά–\n1 πακέτο κοχυλάκια\nΚόβουμε το κοτόπουλο σε μερίδες, το αλατοπιπερώνουμε και το βάζουμε σε ταψί.\nΡίχνουμε λάδι και ψήνουμε.\nΌταν γίνει το κοτόπουλο το βγάζουμε σε πιατέλα.\nΡίχνουμε στο ταψί χυμό ντομάτας, ντομάτες πολτοποιημένες ή ντοματάκια κονσέρβας πολτοποιημένα, ξύλο κανέλας, 4-5 γαρύφαλλα, μπαχάρι, αλάτι, πιπέρι, νερό.\nΒάζουμε στον φούρνο και μόλις πάρει βράση ρίχνουμε τα κοχυλάκια.\nΨήνουμε το ζυμαρικό προσέχοντας μην σωθεί το νερό.\nΌταν γίνουν τα κοχυλακια προσθέτουμε και το κοτόπουλο να ψηθούν μαζί για πέντε λεπτά.\nΠρέπει το φαγητό όταν κλείσουμε τον φούρνο να έχει αρκετά υγρά για να μην στεγνώνουν τα κοχυλακια.\nΓια τα καλαμάρια γεμιστά με φέτα, ντομάτα και πιπεριές, πρώτα καθαρίζουμε τα καλαμάρια, τα πλένουμε, κάνουμε με ένα ψαλίδι μια μικρή τρυπούλα στο πίσω μέρος τους (ώστε να παίρνουν αέρα όταν θα τα γεμίσουμε από μπροστά) και τα αφήνουμε ανάποδα να στραγγίσουν.\nΣε ένα μπολ ανακατεύουμε με ένα πιρούνι όλα τα υπόλοιπα υλικά μέχρι να ενωθούν μεταξύ τους. Με ένα κουταλάκι γεμίζουμε ένα ένα τα καλαμάρια με το μείγμα του μπολ και κλείνουμε το άνοιγμα με οδοντογλυφίδα.\nΨήνουμε τα καλαμάρια στη σχάρα για 7΄περίπου από κάθε πλευρά. Μόλις ψηθούν, τα περιχύνουμε με αρωματικό λάδι και φρέσκο βασιλικό, τα οποία έχουμε χτυπήσει σε πηχτή σάλτσα.\nΜπορούμε, αν θέλουμε, να ψήσουμε τα καλαμάρια στο φούρνο για 20-25΄, αφού πρώτα τα περιχύσουμε με τη σάλτσα. Σερβίρονται ωραία με ντοματίνια και φύλλα ρόκας.\nΤετάρτη Φασολάδα στο φούρνο\n500 γραµ. λόπια (φασόλια Καταβιάς Ρόδου) ή φασόλια μέτρια\n2 ντομάτες μεγάλες ψιλοκομμένες (ή κομμένες σε φέτες)\n1/4 ματσάκι μαϊντανό χοντροκομμένο\n1/2 φλ ελαιόλαδο λάδι\nΓια την παραδοσιακή αυτή φασολάδα στο φούρνο από τη Ρόδο, θα χρειαστούμε γάστρα, ή πήλινο σκεύος με καπάκι.\nΒράζουμε τα λόπια (φασόλια) με κρύο νερό σε μέτρια φωτιά, μέχρι να μισομαλακώσουν για περίπου για 40′. Σουρώνουμε τα φασόλια και πετάμε το νερό.\nΣε πήλινο σκεύος με καπάκι βάζουμε μέσα τα φασόλια τα κρεμμύδια, τα σκόρδα, τις ντομάτες, τον μαϊντανό και αλατοπιπερώνουμε. Περιχύνουμε με το ελαιόλαδο και 1,5 λίτρο ζεστό νερό.\nΣκεπάζουμε τη γάστρα με καπάκι και ψήνουμε σε καλά προθερμασμένο φούρνο στους 200 βαθμούς C, για περίπου 2 ώρες, μέχρι να πιει το φαγητό όλα τα υγρά του, να μαλακώσουν καλά τα φασόλια και να μείνουν σχεδόν με το λάδι τους . Η λοπάδα τρώγεται με πιρούνι.\nΠαραδοσιακά, δεν βράζουν από πριν τα φασόλια. Αλλά τα μουλιάζουν από το προηγούμενο βράδυ σε μπόλικο νερό. Την επόμενη ημέρα βάζουν όλα τα υλικά μαζί σε πήλινο σκεύος το σφραγίζουν με ζυμάρι και το βάζουν σε ξυλόφουρνο για 5 ώρες.\nΠέμπτη Μοσχάρι με κασέρι και καπνιστή γαλοπούλα\n1 μεγάλο νουά γύρω στο 1½ κιλό\n2 κλαράκια σέλινο\n1 κουτ. γλυκού κόκκους μαύρο πιπέρι\n3 νεροπότηρα κρασί λευκό\n20 φέτες γαλοπούλα καπνιστή\n20 φέτες τυρί κασέρι για τοστ\nτο ζουμί που έβρασε το νουά\n1 φλιτζανάκι του καφέ παρμεζάνα\nΣε μια μεγάλη κατσαρόλα ζεσταίνετε το ελαιόλαδο, βάζετε μέσα το νουά και το σοτάρετε καλά από όλες τις πλευρές. Ρίχνετε το κομμένο κρεμμύδι, το σκόρδο, το καρότα, τα σέλινα, το μαυροπίπερο και το λευκό κρασί. Αφήνετε να πάρει βράση. Χαμηλώνετε τη φωτιά και το αφήνετε να βράσει περίπου για 2 ώρες και μέχρι να μαλακώσει.\nΣτην ώρα επάνω αλατίζετε το φαγητό. Αν χρειάζεται, προσθέτετε περισσότερο ζωμό όσο βράζει. Όταν μαλακώσει το βγάζετε, το βάζετε σε πιατέλα και το αφήνετε να κρυώσει. Σουρώνετε το ζουμί από το βράσιμο και το κρατάτε σε μια λεκανίτσα.\nΌταν το νουά κρυώσει καλά (μπορείτε να το κάνετε από την προηγούμενη μέρα) το κόβετε σε λεπτές φέτες. Παίρνετε μια πιατέλα σερβιρίσματος ή ανοξείδωτη ή πορσελάνινη και βάζετε μια φέτα νουά, μια φέτα καπνιστής γαλοπούλας και μια φέτα κασέρι. Το κάνετε αυτό μέχρι να τελειώσουν όλες οι φέτες του νουά.\nΌλα τα κομματάκια από το ζαμπόν και το τυρί που περισσεύουν εκτός του νουά τα κόβετε και τα μαζεύετε σε ένα μπολάκι. Τα ψιλοκόβετε.\nΕτοιμάζετε τη σάλτσα: Σε μια κατσαρόλα ζεσταίνετε το βούτυρο και μόλις ζεσταθεί καλά ρίχνετε το αλεύρι και το καβουρδίζετε μέχρι να σκουρύνει. Προσθέτετε το ζουμί που έβρασε το νουά και ανακατεύετε μέχρι να σχηματιστεί μια πηχτή σάλτσα. Προσθέτετε τα ψιλοκομμένα κομματάκια της γαλοπούλας και του τυριού και την τριμμένη παρμεζάνα. Αν σας πήξει πολύ την αραιώνετε με λίγο νερό ή ζωμό.\nΠροθερμαίνετε το φούρνο στους 180οC. Περιχύνετε το νουά με τη ζεστή σάλτσα και το βάζετε στο φούρνο για 10 λεπτά, ίσα ίσα να λιώσει το κασέρι. Το σερβίρετε καυτό στο τραπέζι και το γαρνίρετε με πιλάφι.\nΠαρασκευή Μακαρόνια με γαριδούλες !!!\n1 πακέτο γαρίδες καθαρισμένες -Αυτές που είναι μικρούλες καθαρισμένες και οικονομικές [στο συγκεκριμένο φαγητό]\n1 κουταλιά κοφτή σούπας πελτέ\nΒάζουμε στο τηγάνι το λάδι με το κρεμμύδι σκόρδο και σοτάρουμε λίγο .\nΠροσθέτουμε τις πιπεριές και ανακατεύουμε ακόμα λίγη ώρα .\nΠροσθέτουμε και τις γαρίδες μαζί και το ούζο και μαγειρεύουμε μέχρι να εξατμιστεί όλο.\nΠροσθέτουμε και τις ντομάτες με το πελτέ ,αλάτι πιπέρι λίγη ζάχαρη και μαγειρεύουμε μέχρι να δέσει η σάλτσα ,λίγο πριν το τέλος του μαγειρέματος προσθέτουμε και τον μαϊντανό .\nΈχουμε βράσει κα τα μακαρόνια συγχρόνως και όταν ετοιμαστούν οι γαρίδες΄τις ρίχνουμε μέσα στην κατσαρόλα με τα μακαρόνια ανακατεύοντας καλά.\nΣάββατο Χοιρινά σνίτσελ γεμιστά με σάλτσα μελιού και μουστάρδας\nΥΛΙΚΑ ΓΙΑ 4 ΑΤΟΜΑ!!\n4 φέτες τυρί κεφαλογραβιερα\n4 μεγάλες φέτες τομάτες\n1 πιπεριά αν θέλετε!!\n1 κνορ κοτόπουλου\n2 κουτ σούπας μουστάρδα καλή\n1 κουτάλια σούπας μέλι\n2 κουτ σούπας κορν φλάουρ..!!\nΠρώτα βάλτε σε ενα κατσαρολακι το νερό με την κνορ.. προσθέστε το μέλι την μουστάρδα το κορν- φλάουρ κ μόλις πάρει βράσει αποσύρετε από την φωτιά!!\nΓεμίστε τα σνίτσελ κλείστε τα με οδοντογλυφιδες στα πλαϊνά τους και περάστε τα από το τηγάνι να τσιγαριστούν και βάλτε σε ένα πυρέξ!!Στο ίδιο λάδι τσιγαρίστε κ το κρεμμύδι και βάλτε και αυτό στο πυρέξ!!Ρίξτε και την σάλτσα μέσα και ψήστε το φαγητό στο φούρνο στους 200 βαθμούς μέχρι να γίνει το φαγητό..Τελος στραγγίστε την σάλτσα και κόψτε την στο μπλέντερ..ρίξτε επάνω στο κρέας την σάλτσα και συνοδεύεται με ρύζι άγριο η πουρέ καρότου η πατάτες τηγανίτες!!\nΚυριακή Παπουτσάκια μελιτζάνες Μπουκιά και συγχώριο Πανεύκολα με πολύ ωραία κρέμα μπεσαμέλ\nΒάζουμε σε χαμηλή θερμοκρασία [βασικό] το βούτυρο ,μόλις λιώσει προσθέτουμε το αλεύρι ανακατεύοντας με τον αυγοδάρτη [σύρμα]Μόλις γίνει σαν μάζα μαζί με το βούτυρο ρίχνουμε το γάλα [δεν το ζεσταίνουμε από το μπουκάλι κατ ευθείαν ]ανακατεύουμε συνέχεια ,μόλις αρχίσει και πήζει προσθέτουμε το ελάχιστο αλάτι ,τους κρόκους αυγών ,και μία χούφτα γεμάτη τυρί τριμμένο ,ανακατεύουμε για λίγο κι έτοιμη !Βάζουμε επάνω σε κάθε μελιτζάνα κρέμα να σκεπάσει το κιμά ,ρίχνουμε και λίγο τυρί τριμμένο από πάνω και ψήνουμε σε προθερμασμένο φούρνο στους 200 βαθμούς να ροδίσει η κρέμα όπως βλέπετε στις φωτογραφίες .Καλή όρεξη !!!!!\nΝέο εβδομαδιαίο Μενού συνταγών-25/02/19-03/03/19-Τι θα φάμε σήμερα;\nΔευτέρα-Χοιρινή τηγανιά με μουστάρδα και μπύρα\nΤρίτη- Κεφτεδάκια ψαριού!\n2 σέλερι ψιλοκομμένα\n800 γραμ. φιλέτο ψαριού (μπακαλιάρο ή ροφό ή σφυρίδα κλπ)\n1 κ.σ μπούκοβο\n3 κ.σ μαϊντανό\nφρυγανιά τριμμένη ή ψίχουλα ψωμιού\n800 γραμ. τριμμένες ντομάτες\nλίγο μαϊντανό ψιλοκομμένο.\nΓια τα κεφτεδάκια ψαριού, ζεσταίνουμε πρώτα το λάδι και σοτάρουμε τα λαχανικά να μαλακώσουν. Προσθέτουμε τον πελτέ και τον ψήνουμε για 1-2΄. Αφήνουμε να κρυώσουν.\nΜαδάμε το ψάρι σε μπολ. Αν χρησιμοποιήσετε μπακαλιάρο, δείτε εδώ πώς θα τον ξαλμυρίσετε σωστά. Προσθέτουμε τα κρύα σοταρισμένα υλικά, καθώς και όλα τα υπόλοιπα υλικά. Ρίχνουμε φρυγανιά μέχρι να πλάθεται το μείγμα, περίπου 1 φλ.\nΖυμώνουμε καλά και πλάθουμε σε κεφτέδες. Τους ροδίζουμε στο λάδι για 1-2΄από κάθε πλευρά. Τους βγάζουμε σε απορροφητικό χαρτί. Στο τηγάνι με το λάδι προσθέτουμε τις ντομάτες.\nΑλατοπιπερώνουμε και βράζουμε 10΄. Προσθέτουμε ξανά τους ψαροκεφτέδες και τους αφήνουμε να βράσουν για 7-8΄μέχρι να πυκνώσει η σάλτσα.\nΠασπαλίζουμε με μαϊντανό και σερβίρουμε με ρύζι πιλάφι.\nΤετάρτη- Ντομάτες γεμιστές με σπανακόριζο\nΝτομάτες 10 τεμ\nΣπανάκι 1 κιλό καθαρισμένο\nΕλαιόλαδο 150 ml\nΚρεμμυδάκια φρέσκα 3 ψιλοκομμένα\nΆνηθος 1/2 ματσάκι\nΡύζι Καρολίνα 4 κουταλιές σούπας\nΝερό 1/2 ποτήρι χλιαρό\nΠλένουμε κι αδειάζουμε τις ντομάτες, την ψίχα από τις ντομάτες την κρατάμε να την χρησιμοποιήσουμε μετά. Καθαρίζουμε και πλένουμε το σπανάκι μας και το κόβουμε σε μικρά κομμάτια.Σε μια κατσαρόλα βάζουμε το ελαιόλαδο να ζεσταθεί και σοτάρουμε όλα τα κρεμμύδια μέχρι να μαραθούν. Προσθέτουμε το σπανάκι να μαραθεί κι αυτό, ανακατεύοντας ανά διαστήματα. Αλατοπιπερώνουμε και προσθέτουμε το ρύζι,την ψίχα από τις ντομάτες τριμμένη στον τρίφτη , το νερό κι αφήνουμε να ψηθεί για 15 λεπτά. Προς το τέλος προσθέτουμε τον άνηθο κι ανακατεύουμε. Αλατίζουμε ελαφρώς το εσωτερικό από τις ντομάτες και τις γεμίζουμε με το σπανακόρυζο. Τις τοποθετούμε σε ένα πυρέξ και τις περιχύνουμε με λίγο νερό και λίγο λάδι. Τις ψήνουμε στον φούρνο για 15- 20 λεπτά στους 180 βαθμούς ίσα να μαραθούν λίγο. Αφήνουμε να κρυώσουν ελαφρώς και τις απολαμβάνουμε.\nΠέμπτη- Μπριζόλες µε ντοµατίνια και βαλσαµικό\n4 χοιρινές µπριζόλες από σπάλα, µε το κόκαλο, πάχους 2 εκ. και βάρους περίπου\n200 γρ. η καθεµία 1 µέτριο κρεµµύδι, σε ψιλά καρέ\n2 κουτ. σούπας ξίδι βαλσαµικό\n4 σκελίδες σκόρδου (ή όσο µας αρέσει), λιωµένες\n300 γρ. ντοµατίνια, ολόκληρα\n1/2 φλιτζ. τσαγιού φύλλα βασιλικού ή δυόσµου, ψιλοκοµµένα\nΣε ένα µεγάλο αντικολλητικό τηγάνι ή σε µια φαρδιά κατσαρόλα ζεσταίνουµε το µισό ελαιόλαδο σε δυνατή φωτιά, ώστε να κάψει καλά, και προσθέτουµε τις µπριζόλες (αν δεν χωράνε όλες µαζί, τις ψήνουµε σε δύο δόσεις µοιράζοντας αντίστοιχα και τα υπόλοιπα υλικά). Τις σοτάρουµε για περίπου 5 λεπτά από κάθε πλευρά. Αλατοπιπερώνουµε. Χαµηλώνουµε τη φωτιά και συνεχίζουµε για άλλα 2 – 3 λεπτά από κάθε πλευρά. Αποσύρουµε τις µπριζόλες από το τηγάνι και τις βάζουµε σε ένα πιάτο, σκεπασµένες.\nΒάζουµε στο τηγάνι το υπόλοιπο ελαιόλαδο, το κρεµµύδι και το σκόρδο και τα σοτάρουµε σε δυνατή φωτιά για περίπου 1 λεπτό, µέχρι να µαλακώσουν, «ξύνοντας» µε ξύλινη κουτάλα τα πλαϊνά του τηγανιού ώστε να πάρουµε τα νόστιµα γλάσα που έχουν αφήσει οι µπριζόλες στο τηγάνι. Ρίχνουµε τα ντοµατίνια, το βαλσαµικό και αλατοπίπερο. Χαµηλώνουµε στο µέτριο τη φωτιά και συνεχίζουµε το ψήσιµο για περίπου 2 – 3 λεπτά, ανακατεύοντας µέχρι να µαλακώσουν ελαφρώς τα ντοµατίνια και να βγάλουν τα ζουµιά τους. Προσθέτουµε στο τηγάνι το βασιλικό και τα ζουµιά που θα έχουν βγάλει οι µπριζόλες στο πιάτο και ανακατεύουµε. Σερβίρισµα: Σερβίρουµε τις µπριζόλες µε τα ντοµατίνια και το ζουμί τους, και ψωµί ή αραβικές πίτες.\nΠαρασκευή- Γίγαντες με λουκάνικο\n1 συσκευασία πομοντόρια (ντοματάκια) ή κονκασέ\n250 γραμ. σπανάκι και 250 γραμ. λάπαθα\n1 μεγάλο χωριάτικο λουκάνικο χωρίς το περίβλημα\nτρίμματα φέτας για το σερβίρισμα\nΓια τους γίγαντες με λουκάνικο και φέτα στο φούρνο, μουσκεύουμε από την προηγούμενη μέρα τους γίγαντες σε μπόλικο νερό με λίγη σόδα μαγειρικής. Την επομένη στραγγίζουμε, ξεπλένουμε καλά και βάζουμε τα φασόλια σε κατσαρόλα. Καλύπτουμε με κρύο νερό και αφήνουμε να πάρουν βράση. Χαμηλώνουμε τη φωτιά και σιγοβράζουμε μέχρι να μαλακώσουν, περίπου 40΄.\nΨιλοκόβουμε τα πράσα, τα φρέσκα κρεμμύδια και το σέλερι. Κόβουμε το ξερό κρεμμύδι σε φέτες. Πλένουμε και στραγγίζουμε το σπανάκι και τα λάπαθα. Τα ψιλοκόβουμε.\nΣε βαθύ τηγάνι βάζουμε 2-3 κ.σ. από το συνολικό ελαιόλαδο, προσθέτουμε το ξερό κρεμμύδι, το πράσο, το σέλερι και το φρέσκο κρεμμυδάκι. Τα αφήνουμε να μαραθούν για 5΄.\nΣπάμε τα πομοντόρια (ντοματάκια) με πιρούνι και τα προσθέτουμε στα λαχανικά. Συμπληρώνουμε 1 φλιτζ. νερό, το μπούκοβο και μπόλικο φρεσκοτριμμένο πιπέρι. Βράζουμε τη σάλτσα για 5′-7′. Πασπαλίζουμε με τα μυρωδικά.\nΣτραγγίζουμε τους γίγαντες και τους βάζουμε σε ταψί. Περιχύνουμε με τη σάλτσα, κάνουμε μία στρώση το σπανάκι με τα λάπαθα και περιχύνουμε με το υπόλοιπο ελαιόλαδο. Ψήνουμε στους 200 C για 40΄, να μείνει με το λάδι του το φαγητό.\nΑλέθουμε το μπαγιάτικο ψωμί στο μπλέντερ. Βάζουμε το λουκάνικο στο μπλέντερ, να γίνει κιμάς. Ζεσταίνουμε λίγο ελαιόλαδο σε αντικολλητικό τηγάνι. Προσθέτουμε τα ψίχουλα και το λουκάνικο και τα αφήνουμε να ροδίσουν για λίγα λεπτά. Ανακατεύουμε συχνά.\nΑπλώνουμε το μείγμα με το λουκάνικο στο φαγητό και ψήνουμε στους 230 C για 10΄, να ροδίσει καλά η κρούστα. Σερβίρουμε πασπαλίζοντας με τρίματα φέτας.\nΣάββατο – Ομελέτα φουρνου με τυρια και αλλάντικα\nΚυριακή- Μπιφτέκια με ντομάτα και τυριά\nΚιμάς μοσχαρίσιος 600 γρ\nΚρεμμύδι ξερό 1 μεγάλο τριμμένο\nΦρυγανιά τρμμένη 4 κουταλιές σούπας\nΕλαιόλαδο 1 κουταλιά σούπας\nΑλάτι- πιπέρι – ρίγανη\nΞίδι 1 κουταλιά σούπας\nΝερό 3 κουταλιές σούπας\nΜουστάρδα 1 κουταλάκι γλυκού\nΝτομάτες 6 φέτες χονδροκομμένες\nΓραβιέρα 150 γρ τριμμένη\nΡεγκάτο 150 γρ τριμμένο\nΖητάμε από τον κρεοπώλη να μας περάσει τον κιμά 2 φορές από το μηχάνημα. Σε ένα μπολ βάζουμε όλα τα υλικά εκτός από τις ντομάτες και τα τυριά. Ζυμώνουμε πολύ καλά τον κιμά να ανακατευτούν τα υλικά μας κι αφήνουμε το μείγμα στο ψυγείο (καλό είναι από το προηγούμενο βράδυ να ζυμώσουμε τον κιμά για να πάρει όλες τις μυρωδιές και τα αρώματα). Πλάθουμε 6 μπιφτέκια, λαδώνουμε ένα πυρίμαχο σκεύος και τα τοποθετούμε. Με ένα πινέλο λαδώνουμε λίγο και τα μπιφτέκια μας γύρω γύρω και τα ψήνουμε στους 180 βαθμούς για 40 λεπτά σε προθερμασμένο φούρνο. Τα βγάζουμε από τον φούρνο και τοποθετούμε πάνω από κάθε μπιφτέκι από μία φέτα ντομάτα, τριμμένη γραβιέρα και τέλος τριμμένο ρεγκάτο. Τα ξαναβάζουμε στον φούρνο μέχρι να λιώσουν τα τυριά μας και να πιάσουν μια ωραία κρούστα. Τα βγάζουμε από τον φούρνο κι είναι έτοιμα να τα απολαύσουμε.\nΝέο εβδομαδιαίο Μενού συνταγών-18/02/19-24/02/19-Τι θα φάμε σήμερα;\nΔευτέρα- Πατάτες γεμιστές με τσένταρ\nΠατάτες μεγάλες 5\nΤυρί τσένταρ 300 γρ τριμμένο\nΛουκάνικα Φρανκφούρτης 5 ψιλοκομμένα\nΜπέικον 10 φέτες ψιλοκομμένες\nΜουστάρδα 3 κουταλιές γλυκού\nΠλένουμε τις πατάτες πολύ καλά, τις τυλίγουμε σε αλουμινόχαρτο,τις τοποθετούμε σε ένα ταψάκι και τις ψήνουμε για 40 λεπτά στους 180 βαθμούς. Μόλις τις βγάλουμε από τον φούρνο τις αφήνουμε να κρυώσουν καλά.Ψιλοκόβουμε τα λουκάνικα και το μπέικον. Αφού έχουν κρυώσει οι πατάτες τις κόβουμε στην μέση κατά μήκος και αδειάζουμε πολύ προσεκτικά ένα μέρος από την ψίχα τους. Βάζουμε την ψίχα που αφαιρέσαμε σε ένα μπολ και το ανακατεύουμε με τα αλλαντικά μας.Προσθέτουμε αλάτι- πιπέρι και την μουστάρδα.Ρίχνουμε και το μισό από το τυρί μας. Ξεκινάμε να γεμίζουμε τις πατάτες και από πάνω πασπαλίζουμε με το τυρί που κρατήσαμε. Τις ξαναβάζουμε στο φούρνο και τις αφήνουμε στους 180 βαθμούς να ψηθούν και να λιώσει το τυρί για περίπου 15-20 λεπτά.\nΤρίτη- Μπουκίτσες κοτόπουλο με πιπεριές !\n2 στήθη φιλέτο κοτόπουλο κομμένο μπουκίτσες\n1 μεγάλη πράσινη πιπεριά κομμένη λωρίδες\n3 πιπεριές Φλωρίνης κομμένες κρίκους\n1 κρεμμύδι κομμένο λωρίδες\n2 σκελίδες σκόρδο κομμένο ροδέλες\n1 κουταλιά σούπας μεγάλη μουστάρδα\n1/2 κουταλάκι του γλυκού κουρκουμά\n1 φλιτζανάκι του καφέ εβαπορέ γάλα\nΕτοιμάζουμε το κοτόπουλο με το κρεμμύδι και το σκόρδο\nΒάζουμε σε βαθύ τηγάνι το λάδι και προσθέτουμε\nτο κοτόπουλο με κρεμμύδι και σκόρδο ,σοτάρουμε μέχρι να ασπρίσει το κοτόπουλο ανακατεύοντας με ξύλινη κουτάλα συχνά.Πλένουμε και βγάζουμε τα σπόρια από της πιπεριές\nΤις κόβουμε σε λωρίδες και κρίκους. Τις ρίχνουμε μέσα στο κοτόπουλο.\nΑνακατεύουμε καλά και προσθέτουμε αλάτι πιπέρι και τον κουρκουμά\nΣε 5 λεπτά κι αφού ανακατεύουμε συνέχεια προσθέτουμε το ούζο. Διαλύουμε σε ένα χαμηλό ποτήρι την μαγιονέζα με την μουστάρδα μέσα σε νερό\nΤο ρίχνουμε μέσα στο φαγητό ,προσθέτουμε κι άλλο ένα ποτήρι με νερό σκεπάζουμε το τηγάνι χαμηλώνουμε την θερμοκρασία και μαγειρεύουμε περίπου τα 20 λεπτά.\nΒγάζουμε το καπάκι ρίχνουμε το εβαπορέ γάλα δυναμώνουμε την φωτιά και μαγειρεύουμε λίγο ακόμα να δούμε να δέσει η σάλτσα του και είναι έτοιμο !!!\nΣερβίρουμε ή σκέτο με σαλάτα ή πάνω σε μακαρόνια ή πουρέ ή πατάτες τηγανιτές !!\nΚαλή όρεξη φτιάξτε το και θα με θυμηθείτε !!!\nΤετάρτη- Φασολάκια φουρνιστά\n2 κιλά φασολάκια\n3 πατάτες καθαρισμένες\n3 κολοκυθάκια μέτρια\n1 ποτήρι μεγάλο φρεσκοτριμμένη ντομάτα\n2 κουταλιές πελτέ που το διαλύουμε σε ένα κρασοπότηρο\nαλάτι, πιπέρι, 1 κουταλάκι ζάχαρη.\nΒάζεις την κατσαρόλα στην κουζίνα και τσιγαρίζεις με το λάδι το κρεμμύδι.Ρίχνεις τα φασολάκια μέσα στην κατσαρόλα μαζί και το αλάτι. Μόλις τα δεις και μαλακώσουν ρίχνεις τον μαϊντανό,την ζάχαρη,το πιπέρι και την φρεσκοτριμμένη ντομάτα. Αυτή η διαδικασία θα κρατήσει περίπου 10 λεπτά. Τα βγάζεις και τα τοποθετείς στο ταψί σου χωρίς να έχεις βγάλει το ζουμί της κατσαρόλας. Στην συνέχεια στο ζουμί που ήδη υπάρχει στην κατσαρόλα σου βάζεις τα κολοκυθάκια, τις πατάτες και τα καρότα.Τα αφήνεις 10 λεπτά να μαραθούν και αυτά και όλα μαζί τα τοποθετείς στο ταψί με τα φασολάκια.Τα βάζεις στον φούρνο στους 250 βαθμούς σε σκεπαστό ταψί για 45 λεπτά και ρίχνεις και 1 κρασοπότηρο νεράκι. Μετά τα 45 λεπτά ανοίγεις το καπάκι και τα αφήνεις ακόμη 15 λεπτά στο φούρνο και έχεις ρυθμίσει την θερμοκρασία στους 180 βαθμούς.\nΑν δεν έχεις σκεπαστό ταψί μπορείς να βάλεις αλουμινόχαρτο.\nΖάχαρη βάζω σε όλα τα κοκκινιστά με φρεσκοτριμμένη ντομάτα γιατί σπάει την γεύση της ντομάτας και δίνει μια γλύκα στο φαγητό που του ταιριάζει.\nΣυμβουλή της μαμάς μου το αλάτι να το βάζω όταν τα αχνίζω για να μαλακώσουν πιο γρήγορα και να βγάλουν τα υγρά τους\nΣυνήθως μαγειρεύω με το «μάτι»…. από την μαμά μου το έχω πάρει αυτό. Οι δοσολογίες είναι δικές μου αλλά εσείς μπορείτε να τις μετατρέψετε ανάλογα με την ποσότητα που θέλετε να φτιάξετε.\nΠέμπτη- Γιουβέτσι με χοιρινό\n1,5 κιλό χοιρινό λαιμό\n1/2 φλ. παρθένο ελαιόλαδο\n3 σκελίδες σκόρδο\n2 λίτρα ζωμό βοδινού\n500 γρ. κριθαράκι χοντρό\nΣε μία φαρδιά μεγάλη κατσαρόλα με μεταλλικά χερούλια ρίχνουμε το ελαιόλαδο και σοτάρουμε σε δυνατή φωτιά το κρέας.\nΑφαιρούμε από την κατσαρόλα το κρέας και ρίχνουμε το κρεμμύδι να μαραθεί και εν συνεχεία τον πελτέ και το σκόρδο. Σοτάρουμε καλά να βγουν τα αρώματα του πελτέ και προσθέτουμε το κρέας.\nΑφήνουμε για δύο τρία λεπτά να σοταριστούν μαζί όλα τα υλικά ανακατεύοντας και σβήνουμε με το λευκό κρασί.\nΣυνεχίζουμε για ακόμα δύο λεπτά μέχρι να εξατμιστεί το οινόπνευμα και προσθέτουμε την ντομάτα τα μυρωδικά μας και το ένα λίτρο από τον ζωμό.\nΨήνουμε σε πολύ χαμηλή φωτιά, ανακατεύοντας συχνά, για μιάμιση ώρα μέχρι να δούμε ότι το κρέας έχει ψηθεί καλά και παρακολουθούμε ανά μισή ώρα να μην μείνει το φαγητό μας χωρίς νερό.\nΣτην συνέχεια προσθέτουμε το κριθαράκι και τον υπόλοιπο ζωμό και το βάζουμε σε προθερμασμένο φούρνο στους 180 βαθμούς για 15 λεπτά περίπου ή μέχρι να δούμε ότι το κριθαράκι έβρασε.\nΚαι πάλι κατά την διάρκεια ελέγχουμε να μην στεγνώσει και μείνει χωρίς υγρά.\nΒγάζουμε από τον φούρνο και αφήνουμε για 10 λεπτά να τραβήξει το κριθαράκι τα πολλά υγρά και να φουσκώσει.\nΣερβίρουμε με τριμμένη κεφαλογραβιέρα ή ξερή μυζήθρα.\nΠαρασκευή- Φακόρυζο σούπα\n1 & 1/2 κούπας φακές\n1/3 κούπας ρύζι\n5 κούπες ζωμός κότας\n1 κουτί ντομάτες πουμαρό\n1 σέλερυ ψιλοκομμένο\nΜισή κούπα ψιλοκομμένο μαϊντανό\nΜισό κουτ.γλ. βασιλικό\nΜισό κουτ.γλ. θυμάρι\n2 κουτ.σούπας ξύδι από κόκκινο κρασί\nΒήμα 1 Βάζουμε σε μια κατσαρόλα ελαιόλαδο σε μέτρια φωτιά .Βήμα 2 Προσθέτουμε τα κρεμμύδια και το σκόρδο και ανακατεύουμε για 2 λεπτά . Βήμα 3 Προσθέτουμε τις φακές, τα καρότα και το ρύζι . Βήμα 4 Προσθέτουμε τα μπαχαρικά, τις ντομάτες και τον ζωμό . Βήμα 5 Σιγοβράζουμε για 40 λεπτά. Βήμα 6 Αποσύρουμε από τη φωτιά και προσθέτουμε το ξύδι. Βήμα 7 Το φακόρυζο σούπα είναι έτοιμο!\nΣάββατο- Σαρδέλες πλακί στο φούρνο\nΥΛΙΚΑ(για 4 άτομα)\n½ κ. σαρδέλες\n3 – 4 ντομάτες μέτριες\n3 κρεμμύδια μέτρια\nΡίγανη ξερή & φρέσκια\nχόρτα της αρεσκείας μας\nAφαιρουμε απο την σαρδέλες το κεφάλι,τα εντόσθια ,και το κόκαλο.\nΞεφλουδίζουμε τις ντομάτες και τις κόβουμε σε λεπτές φέτες. Επίσης κόβουμε και το κρεμμύδι σε πολύ λεπτές φέτες. Σε ένα ταψί, ρίχνουμε ελαιόλαδο, από πάνω στρώνουμε φέτες ντομάτας, φέτες κρεμμυδιού, ραντίζουμε με ελαιόλαδο, ρίχνουμε αλάτι – πιπέρι, ρίγανη, φύλλα δυόσμου ολόκληρα και από πάνω τις σαρδέλες. Ρίχνουμε ελαιόλαδο, αλάτι – πιπέρι, ρίγανη και στρώνουμε φέτες λεμονιού. Ψήνουμε σε προθερμασμένο φούρνο στους 220 βαθμούς για 15 – 20 λεπτά.\nΌση ώρα ψήνεται το φαγητό μας, ανά 3 λεπτά πρέπει να βρέχουμε τις σαρδέλες με τα ζουμάκια από το ταψί για να μην ξεραθούν.\nΚυριακή- Σπαγγέτι με κεφτεδάκια και ζυμήθρα Ήπειρος\n500 γραμμάρια κιμάς κοτόπουλου\n50 γραμμάρια τριμμένη φρυγανιά\nΓια τη σάλτσα ντομάτα\n100 γραμμάρια ξερή τριμμένη ζυμήθρα Ήπειρος με μόνο 1% λιπαρά\nΣε ένα μπολ ρίχνουμε όλα τα υλικά και τα ζυμώνουμε μέχρι να ενοποιηθούν.\nΠλάθουμε σε μικρούς κεφτέδες και τους τοποθετούμε στο πάτο τις κατσαρόλας με λίγο ελαιόλαδο, ρίχνουμε από πάνω τον τοματοχυμό και αφήνουμε να μαγειρευτούν για 45 λεπτά σε μέτρια φωτιά ανακατεύοντας τακτικά για να μην κολλήσει το φαγητό στη κατσαρόλα, αν χρειαστεί ρίχνουμε και λίγο νερό.\nΣε άλλη κατσαρόλα βράζουμε τα μακαρόνια για 8 λεπτά. Τέλος βάζουμε σε κάθε πιάτο τα μακαρόνια μαζί με τα κεφτεδάκια και σερβίρουμε πασπαλίζοντας με ξερή τριμμένη ζυμήθρα Ήπειρος με μόνο 1% λιπαρά.\nΥγεία: Έρχεται ο ατομικός φάκελος – Τι αλλάζει σε φάρμακα και συνταγές\nΠηγή: «Το Έθνος»\nΝέο εβδομαδιαίο Μενού συνταγών-11/2/19-17/2/19-Τι θα φάμε σήμερα;\nΔευτέρα Κοτόπουλο με κολοκυθάκια, ντομάτα, χυλοπίτες και φέτα\n700γρ. φιλέτο από στήθος κοτόπουλου κομμένο σε μπουκίτσες\n2 ντομάτες μέτριες\n2 κολοκυθάκια κομμένα σε κυβάκια\n1 ποτηράκι του κρασιού κρασί κόκκινο\n1 πακέτο χυλοπίτες χοντρές\n200γρ. φέτα σε κυβάκια\nΧαράζετε σταυρωτά τις ντομάτες στο κάτω μέρος, τις βουτάτε για 5 δευτερόλεπτα σε νερό που βράζει, τις βγάζετε με τρυπητή κουτάλα, τις ξεφλουδίζετε, τις κόβετε στη μέση, πιέζετε να φύγουν τα σποράκια τους και τις κόβετε σε κυβάκια.\nΕτοιμάζετε και τα υπόλοιπα λαχανικά (κρεμμύδι, σκόρδο, κολοκυθάκια) όπως αναφέρεται στα υλικά.\nΑλατοπιπερώνετε και αλευρώνετε ελαφρά τα κυβάκια του κοτόπουλου.\nΖεσταίνετε σε μεγάλο και βαθύ τηγάνι το ελαιόλαδο και ρίχνετε τα κυβάκια του κοτόπουλου. Αφού ροδίσουν και από τις δύο πλευρές. Τα βγάζετε με τρυπητή κουτάλα από το τηγάνι και ρίχνετε στο ίδιο λάδι το κρεμμύδι, το σκόρδο και τα κολοκυθάκια.\nΌταν μαλακώσουν τα λαχανικά σας, ρίχνετε ξανά στο τηγάνι το κοτόπουλο και το γυρίζετε στο τηγάνι μερικές βόλτες. Σβήνετε με το κόκκινο κρασί και μετά από 1 λεπτό ρίχνετε τα κυβάκια της ντομάτας, τη λιαστή ντομάτα και λίγο νερό. Αλατοπιπερώνετε και προσθέτετε την πάπρικα, τα φύλλα της δάφνης και τη ρίγανη.\nΠαράλληλα βράζετε δίπλα σε μια κατσαρόλα με αλατισμένο νερό τις χυλοπίτες. Προσοχή, δεν πρέπει να παραβράσουν, αλλά να κρατάνε.\nΌταν το φαγητό μείνει με τη σάλτσα του, στραγγίζετε τις χυλοπίτες και τις ρίχνετε στο τηγάνι μαζί με τα κυβάκια της φέτας. Ανακατεύετε να ενωθούν τα υλικά σας και να πάρουν μια βράση μαζί και σερβίρετε το φαγητό αμέσως σε πιάτα.\nΤρίτη -Γεμιστά με κιμά και ρύζι\n6 ντομάτες ώριμες, μέτριες\n6 πιπεριές πράσινες κατάλληλες για γεμιστά\n1 πιπεριά κέρατο, σε κυβάκια\n1 κολοκύθι μικρό, ξυσμένο στον τρίφτη\n1½ φλιτζάνι ρύζι τύπου Καρολίνα\n4 κουτ. σούπας δυόσμο ψιλοκομμένο\n3 πατάτες μεγάλες καθαρισμένες, κομμένες κυδωνάτες\n5-6 κουτ. σούπας φρυγανιά τριμμένη\nΠροθερμαίνετε το φούρνο στους 180°C. Πλένετε τις ντομάτες και με μια οριζόντια τομή από τη μεριά του κοτσανιού κόβετε τα καπάκια τους και τα κρατάτε στην άκρη. Με ένα κουταλάκι αφαιρείτε τη σάρκα τους, κόβετε τη μισή σε μικρά κυβάκια και πολτοποιείτε την υπόλοιπη στο multi μαζί με τα ζουμιά της.\nΚόβετε τα καπάκια και από τις πιπεριές και τα κρατάτε στην άκρη. Αφαιρείτε προσεκτικά και πετάτε τους σπόρους. Ύστερα ζεματάτε τις πιπεριές για 2 λεπτά σε νερό που βράζει για να μαλακώσουν λίγο και τις στραγγίζετε καλά.\nΖεσταίνετε το μισό ελαιόλαδο σε ένα μεγάλο βαθύ τηγάνι και σοτάρετε τα κρεμμύδια μαζί με το καρότο, την πιπεριά και το κολοκύθι, ίσα να γυαλίσουν. Προσθέτετε τον κιμά και, αφού τον γυρίσετε για λίγο στο τηγάνι μαζί με τα υπόλοιπα υλικά, ρίχνετε το ρύζι, το μαϊντανό, το δυόσμο και αλατοπίπερο. Προσθέτετε τα κυβάκια της ντομάτας, λίγη ζάχαρη και επιπλέον αλατοπίπερο. Αφήνετε τη γέμιση να πάρει μια δυο βράσεις και τραβάτε το τηγάνι από τη φωτιά.\nΑραδιάζετε τις αδειασμένες ντομάτες και τις πιπεριές σε ταψί ανάλογου μεγέθους και πασπαλίζετε το εσωτερικό τους με λίγο αλάτι και λίγη ζάχαρη. Ύστερα τις γεμίζετε χωρίς να τις ξεχειλίσετε με τη γέμιση που ετοιμάσατε και τις σκεπάζετε με τα καπάκια τους.\nΑλατοπιπερώνετε τις πατάτες και τις τοποθετείτε ανάμεσα στις ντομάτες και τις πιπεριές. Ανακατεύετε τις πολτοποιημένες ντομάτες με το υπόλοιπο λάδι, αλάτι, πιπέρι και περιχύνετε όλο το φαγητό στο ταψί. Αν είναι απαραίτητο, προσθέτετε όσο νερό χρειαστεί ώστε η στάθμη των υγρών να φτάνει τα δύο δάχτυλα.\nΠασπαλίζετε τα γεμιστά με την τριμμένη φρυγανιά, σκεπάζετε το ταψί με αλουμινόχαρτο και ψήνετε το φαγητό στον προθερμασμένο φούρνο για 1½ ώρα περίπου, μέχρι να μαγειρευτεί το ρύζι. Το ξεσκεπάζετε και το ψήνετε για λίγο ακόμη ξεσκέπαστο, να ξεροψηθεί από πάνω.\nΤετάρτη Μοσχομυριστή φασολάδα!\n2 ποτήρια φασόλια μέτρια\n3 καρότα, τα 2 σε ροδέλες και το ένα ολόκληρο\n1 μέτρια πατάτα ολόκληρη\nμια χούφτα σέλινο\n1 ποτήρι ντοματοπολτό\n1 κσ πελτέ ντομάτας\n1 καυτερή πιπεριά χωρίς να την κόψετε\nαπό το βράδυ πλένουμε και βάζουμε τα φασόλια σε χλιαρό νερό να μείνουν όλη νύχτα! την επόμενη μέρα τα σουρώνουμε και τα πλένουμε ξανά.\nτα βάζουμε σε μια κατσαρόλα με μπόλικο νεράκι να βράσουν για 20 με 30 λεπτάκια και τα σουρώνουμε!!!!\nβάζουμε στην κατσαρόλα νερό να ζεσταθεί και ρίχνουμε μέσα όλα τα υλικά μας μαζί εκτός από το αλάτι που το ρίχνουμε προς το τέλος να μην μας σφίξουν τα φασόλια!!!\nδοκιμάζουμε πότε είναι βρασμένη η πατάτα και το ολόκληρο καρότο και τα βγάζουμε από την κατσαρόλα μας και τα βάζουμε στο μουλτι μαζί με μερικές κουταλιές από την φασολάδα μας, τα πολτοποιούμε και τ’ αφήνουμε στην άκρη μέχρι να είναι έτοιμη η φασολάδα μας τότε ρίχνουμε το πολτό στην κατσαρόλα και βράζουμε για λίγα ακόμα λεπτάκια!!!!\nΠέμπτη Γλώσσα με λεμόνι και κάπαρη\n4 μέτριες γλώσσες καθαρισμένες (χωρίς εντόσθια και πέτσα),\n5-6 κουταλιές ελαιόλαδο,\n4 κουταλιές βούτυρο,\n1 φλ. περίπου αλεύρι (για αλεύρωμα),\n4 κουταλιές στραγγισμένη κάπαρη,\n2 κουταλιές ψιλοκομμένο μαϊντανό,\n2 δέσμες σπανάκι (μόνο τα φύλλα),\n1 σκελίδα σκόρδο τριμμένη,\n½ κόκκινη πιπεριά + ½ κίτρινη πιπεριά + ½ πράσινη πιπεριά, ξεσποριασμένες και ψιλοκομμένες,\n1 μικρή μελιτζάνα σε κυβάκια/ζάρια,\n1 μικρό καρότο σε κυβάκια/ζάρια,\n1 κολοκυθάκι σε κυβάκια/ζάρια,\n½ κουταλιά χυμό λεμονιού,\nΒάζετε σε ένα κατσαρολάκι 2 φλιτζάνια νερό και το αφήνετε να κοχλάσει.Ρίχνετε μέσα όλα τα λαχανικά του ρατατούιγ και τα αφήνετε να βράσουν για 1 μόνο λεπτό. Τα σουρώνετε και τα στραγγίζετε καλά. Τα αναμιγνύετε σε μπολ με το ελαιόλαδο, το λεμόνι και το αλατοπίπερο και τα αφήνετε σε θερμοκρασία δωματίου.\nΣε ένα μέτριο τηγάνι ζεσταίνετε 1-2 κουταλιές ελαιόλαδο, ανακατεύετε μέσα το σκόρδο για 1 λεπτό και προσθέτετε φύλλα του σπανακιού. Τα αφήνετε για 3-4 λεπτά να μαραθούν, αλατοπιπερώνετε και τα αδειάζετε σε ένα σουρωτήρι να στραγγίσουν.\nΒάζετε στη φωτιά ένα πολύ μεγάλο αντικολλητικό τηγάνι και ζεσταίνετε μέσα 4 κουταλιές ελαιόλαδο. Αλατοπιπερώνετε και αλευρώνετε ελαφρά τα ψάρια και τα τηγανίζετε σε μέτρια φωτιά για 3-4 περίπου λεπτά από την κάθε πλευρά. Προσθέτετε το βούτυρο και μόλις λιώσει, ρίχνετε μέσα το λεμόνι και σκορπάτε πάνω την κάπαρη και το μαϊντανό.Απλώνετε το σπανάκι σε πιατέλα, ή το μοιράζετε σε 4 πιάτα, βάζετε από πάνω τα ψάρια, τα περιχύνετε με τη σάλτσα τους και τα συνοδεύετε με το ρατατούιγ\nΠαρασκευη Φασολάκια λαδερά κοκκινιστά\n1 κιλό καθαρισμένα φασολάκια (μπαρμπουνοφάσουλα ή τσαουλιά)\n3 σκελίδες σκόρδο σπασμένες\n1/2 ματσάκι ψιλοκομμένο δυόσμο (προαιρετικά)\nΚαθαρίζουμε τα φασολάκια, τα πλένουμε και τα στραγγίζουμε. Κόβουμε τις πατάτες σε μεγάλα κομμάτια και τα κολοκύθια σε χοντρές φέτες.\nΖεσταίνουμε το μισό ελαιόλαδο σε πλασοτέ κατσαρόλα. Αφήνουμε το ψιλοκομμένο κρεμμύδι για λίγα λεπτά σε μέτρια φωτιά να γίνει διάφανο.\nΠροσθέτουμε το σκόρδο, τις πατάτες, τα κολοκύθια και τα φασολάκια. Ανακατεύουμε τα λαχανικά να λαδωθούν καλά. Τέλος προσθέτουμε τις ντομάτες και σκεπάζουμε το φαγητό.\nΣιγοβράζουμε με σκεπασμένη κατσαρόλα, σε χαμηλή φωτιά για περίπου 40 λεπτά. Αφού περάσει το σαραντάλεπτο, προσθέτουμε το υπόλοιπο ελαιόλαδο τον άνηθο και το μαϊντανό. Βράζουμε για ακόμη 5-10 λεπτά μέχρι το φαγητό να μείνει με το λάδι του.\nΚατά τη διάρκεια του μαγειρέματος ελέγχουμε πάντα τα υγρά.\nΣάββατο Τορτελινια στο φουρνο\n500 γρ τορτελινια\n250 γρ τυρι τριμμενο\nΒαζουμε μια κατσαρολα με νερο η ζωμο.\nΒραζουμε τα τορτελινια για 10-12 λεπτα τα σουρωνουμε καλα!\nΤα ριχνουμε σε ενα πυρεξ βαζουμε ελαιολαδο και τα ανακατευουμε να παει παντου.\nΜετα ριχνουμε την κρεμα γαλακτος, πιπερι και παλι τα ανακατευουμε καλα για να παει παντου και τελος απο πανω βαζουμε μπολικο τριμμενο τυρι.\nΨηνουμε σε προθερμασμενο φουρνο στους 180°c για 20 λεπτα.\nΚυριακή-ΓΕΜΙΣΤΟ ΨΗΤΟ ΡΟΛΟ ΜΟΣΧΑΡΙΟΥ\n1 ½ κιλό μοσχάρι, κατάλληλο για ρολό (Ζητήστε από το χασάπη σας το καταλληλότερο επίπεδο κομμάτι για γεμιστό ρολό και θα του ζητήσετε ακόμα, να σας το χτυπήσει για να γίνει πολύ λεπτό). Μπορεί να είναι στήθος, ή λαιμός, ή το επάνω μέρος από τις μπριζόλες.\nΛάδι για τσιγάρισμα\nΓια το γαρνίρισμα,\nΑρκετά κλωνάρια φρέσκο δεντρολίβανο\nΓια τη γέμιση,\n75 γραμμ. τυρί φέτα\n50γραμμ. φρυγανιά τριμμένη\n1 κόκκινη πιπεριά Φρωρίνης, από βαζάκι\n1. Ανοίξτε καθέτως την πιπεριά, αφαιρέστε τα σποράκια, στραγγίστε τη και κόψτε τη σε λεπτές λωρίδες. Λιώστε με ένα πιρούνι τη φέτα σε ένα μπολ και προσθέστε της, την φρυγανιά, τις λωρίδες της πιπεριάς, το ψιλοκομμένο σκόρδο, τον μαϊντανό, το θυμάρι, το αλάτι και το πιπέρι. Ανακατέψτε τα καλά και αφήστε τα στην άκρη.\n2. Λαδώστε και αλατοπιπερώστε το κρέας. Απλώστε του τη γέμιση κατά μήκος, ξεκινώντας 2.5 εκατοστά μέσα από τη μεγάλη πλευρά, έως μέχρι λίγα εκατοστά πριν από την απέναντι πλευρά. Τυλίξτε το σε ρολό και δέστε το με σπάγκο κατά μήκος, σαν να του βάζετε δαχτυλίδια κατά διαστήματα, ξεκινώντας από τη μέση του ρολού και προς τα έξω, χωρίς να σφίγγετε υπερβολικά το κρέας.\n3. Ανάψτε το φούρνο στους 220ο C. Ακουμπήστε στο ταψί τα κλωνάρια του δεντρολίβανου και ρίξτε διάσπαρτα τις σκελίδες του σκόρδου, μαζί με το φλοιό τους.\n4. Βάλτε λίγο λάδι σε ένα μεγάλο τηγάνι να κάψει και ροδοκοκκινίστε το ρολό, απ’ όλες τις πλευρές. Στη συνέχεια, ακουμπήστε το στο ταψί πάνω από το δεντρολίβανο και τα σκόρδα και ψήστε το για 30 λεπτά.\n5. Βγάλτε το κρέας από το ταψί τυλίξτε το με αλουμινόχαρτο, ακουμπήστε το σε μια σχάρα σε ένα ζεστό μέρος και αφήστε το έτσι τυλιγμένο, για 30 λεπτά ακόμα. (Το κρέας, θα συνεχίζει να ψήνεται μέσα στο αλουμινόχαρτο και έτσι συνυπολογίζεται στο χρόνο ψησίματος).\n6. Αδειάστε σε ένα μπολ τα κλωνάρια του δεντρολίβανου και τα σκόρδα και διατηρείστε ζεστά για το γαρνίρισμα.\n7. Βάλτε το κρέας σε μια πιατέλα, αφαιρέστε τους σπάγκους, κόψτε το σε φέτες και στολίστε το δεξιά και αριστερά με το δεντρολίβανο και τα σκόρδα.\nΝέο εβδομαδιαίο Μενού συνταγών-04/02/2019-10/02/2019-Τι θα φάμε σήμερα;\nΔευτέρα Ρολό κιμά σε σφολιάτα\n1½ κιλό ανάμεικτο κιμάς μοσχάρι και χοιρινο (ή μόνο μοσχάρι)\n2-3 κ.σ ξύδι από κρασί\n200 γραμ. ασπρομανίταρα πολύ ψιλοκομμένα (στο χέρι ή στο μπλέντερ)\n2 μέτριες ντομάτες τριμμένες (ώριμες και σφιχτές)\n1½ φλ. νιφάδες βρώμης (ψίχουλα ψωμιού ή φρυγανιά)\n1/2 κ.γλ. μπαχάρι σκόνη\n3 βρασμένα αβγά\nδιάλυμα αυγού (κρόκος με λίγο γάλα ή νερό)\nΓια το ρολό κιμά σε σφολιάτα (wellington), βάζουμε τον κιμά σε ένα μπολ. Προσθέτουμε όλα τα ψιλοκομμένα λαχανικά, το ξύδι, τα βότανα, τα μπαχαρικά, το αλατοπίπερο και ζυμώνουμε για λίγα λεπτά να αλλάξει χρώμα ο κιμάς και να μην ξεχωρίζουν τα λαχανικά.\nΠροσθέτουμε στο τέλος τα ψίχουλα, τη βρώμη ή τη φρυγανιά. Ζυμώνουμε να αφρατέψει ο κιμάς και ενωθούν τα υλικά.\nΟ κιμάς για το ρόλο πρέπει να είναι αφράτος και όχι σφιχτός. Αν όμως τα λαχανικά κατεβάσουν υγρασία, τότε προσθέστε λίγα ψίχουλα ψωμιού παραπάνω ώστε να ρουφήξουν τα περιττά υγρά.\nΠροθερμαίνουμε τον φούρνο στους 200 βαθμούς C στον αέρα.\nΑπλώνουμε ένα μεγάλο κομμάτι αντικολλητικό χαρτί στον πάγκο. Βάζουμε επάνω τον κιμά. Με τα χέρια ανοίγουμε σε χοντρό μακρόστενο φύλλο με μέγεθος 40×15 εκ. Πρέπει να είναι αρκετά χοντρό σε πάχος ώστε να καλυφθούν τα αυγά μέσα του. Ακουμπάμε στη μέση του απλωμένου κιμά τα αυγά κατά μήκος. Πασπαλίζουμε με τη γραβιέρα όλη την επιφάνεια του κιμά.\nΜε την βοήθεια της λαδόκολλας, τυλίγουμε σε σχήμα φρατζόλας και σφραγίζουμε τις ενώσεις της λαδόκολλας ερμητικά. Ακουμπάμε σε σχάρα ή ταψί και ψήνουμε στη μεσαία σχάρα για 45΄.\nΑνοίγουμε το ρολό κιμά και αφήνουμε να κρυώσει καλά. Αφού κρυώσει το ρολό, προθερμαίνουμε καλά το φούρνο στους 220 βαθμούς C στον αέρα.\nΒάζουμε τα δυο φύλλα σφολιάτας στον πάγκο, το ένα δίπλα στο άλλο. Τσιμπάμε με πιρούνι τις ενώσεις, ώστε να γίνει ένα μεγάλο φύλλο σφολιάτας. Ακουμπάμε το μισοψημένο ρολό και τυλίγουμε τη σφολιάτα ολόγυρά του. Σφραγίζουμε τις ενώσεις στα πλαϊνά. Τοποθετούμε το τυλιγμένο με σφολιάτα ρολό, με την ένωση της σφολιάτας από κάτω να ακουμπάει στο ταψί.\nΧαράζουμε ελαφρά την επιφάνεια της σφολιάτας σε κομμάτια (όπως δηλ θα κόψουμε για να σερβίρουμε τις φέτες. Αλείφουμε ολόγυρα με το χτυπημένο αυγό.\nΒάζουμε αμέσως στον καυτό φούρνο και ψήνουμε για περίπου 15′ στους 220 βαθμούς C, στον αέρα, μέχρι να κάνει παφ η σφολιάτα και να πάρει γρήγορα όγκο.\nΧαμηλώνουμε τότε το φούρνο στους 190 βαθμούς και συνεχίζουμε το ψήσιμο για ακόμα 30΄μέχρι να φουσκώσει και να ροδίσει καλά η σφολιάτα.\nΑφού ψηθεί το ρόλο κιμά στην τραγανή σφολιάτα, αφήνουμε να σταθεί για 10′. Έπειτα, κόβουμε σε εντυπωσιακές φέτες και σερβίρουμε με μια σαλάτα εποχής και πουρέ πατάτας.\nΤρίτη- Κοτοπουλο λεμονατο με ρυζι και πορτοκάλι στη γαστρα\n1 ποτηρι λαδι\n1 πορτοκαλι (χυμο)\n2 λεμονια (χυμο)\nΕνα μειγμα μπαχαρικων που φτιαχνουμε σε μπωλ με:ριγανη,πιπερι,παπρικα γλυκια κ καπνιστη\n2-3 κ.σ μουσταρδα\n2 κουπες ρυζι για πιλαφι\nΣτη γαστρα μας βαζουμε ριχνουμε λαδι πορτοκαλι λεμονι μουσταρδα,το μειγμα με τα μπαχαρικα ανακατευουμε με ενα πηρουνι καλα να γινει μια κρεμα,βαζουμε το κοτοπουλο μεσα και αλειφουμε σε αυτο ολο το μειγμα.Αλατιζουμε και κλεινουμε το καπακι.Ψηνουμε σε προθερμασμενο φουρνο στη μεσαια σχαρα στους 200 βαθμους για 1 ωρα τουλαχιστον.\nΜετα απο μια ωρα ανοιγουμε το καπακι γυριζουμε προσεκτικα το κοτοπουλο απο την αλλη πλευρα,προσθετουμε 2 κουπες ρυζι και 2-3 κουπες νερο,οσο να το σκεπαζει,λιγο αλατι και συνεχιζουμε το ψησιμο χωρις το καπακι μεχρι να βρασει το ρυζι για περιπου 20-30′ ακομα.\nΑν χρειαστει κ εχει τελειωσει το νερο κ δεν ειναι ετοιμο το ρυζι, προσθετουμε λιγο ακομα νερο.\nΑφου ετοιμαστει το φαγητο,κλεινουμε το καπακι και το αφηνουμε μεσα στο σβηστο φουρνο για 15′-30′ ωρα τραβηξει καλα.\nΤετάρτη- Φρέσκα Φασολάκια Λαδερά\nΑφήστε το φαγητό για τουλάχιστον 15 λεπτά πριν σερβίρετε, να έρθει σε θερμοκρασία δωματίου και να δέσουν οι γεύσεις. Προσθέστε κατά βούληση φρέσκο έξτρα παρθένο ελαιόλαδο και φρέσκο πιπέρι και σερβίρετε με καλό ψωμί και φέτα. Ιδανικά συνοδεύεται από μια Grimbergen Blonde που με το φρουτώδη χαρακτήρα της, ταιριάζει τέλεια με τα τραγανά και αρωματικά φασολάκια σας.\nΠεμπτη Ψάρι στο φούρνο με πατάτες, ντομάτα και μυρωδικά\n1.200 γρ. λευκό ψάρι σε φέτες, της αρεσκείας μας, φρέσκο ή κατεψυγμένο (πέρκα, μπακαλιάρος, γλαυκός κ.λπ.)\n10 – 15 μαύρες ελιές της αρεσκείας μας, χωρίς κουκούτσι, ψιλοκομμένες (προαιρετικά)\n2 μέτριες ντομάτες, σε φέτες + 1 επιπλέον, τριμμένη\n1.500 γρ. πατάτες, καθαρισμένες και κομμένες κυδωνάτες\n2 κουτ. σούπας φύλλα φρέσκου βασιλικού, χοντροκομμένα (ή 1 κουτ. γλυκού ξερός δυόσμος, κοπανισμένος)\n2 κουτ. σούπας φρέσκο δεντρολίβανο (σε μεγάλα σούπερ μάρκετ), ψιλοκομμένο, ή 1 κουτ. σούπας δεντρολίβανο ξερό, καλά κοπανισμένο\n70 ml ούζο ή τσίπουρο ή λευκό ξηρό κρασί (με διαφορετικό γευστικό και αρωματικό αποτέλεσμα)\n100 ml ελαιόλαδο + 2 κουτ. σούπας επιπλέον για το σοτάρισμα του ψαριού\nΣε ένα αντικολλητικό τηγάνι ζεσταίνουμε τις 2 κουτ. σούπας λάδι σε δυνατή φωτιά και σοτάρουμε το ψάρι (σε δόσεις, αν δεν χωράνε όλες οι φέτες στο τηγάνι) για περίπου 1 – 2 λεπτά από κάθε πλευρά, μέχρι να ροδίσει και να σφίξει. Το κρατάμε στην άκρη.\nΠαράλληλα, προθερμαίνουμε το φούρνο στους 170° C.\nΣε ένα ταψί βάζουμε τις πατάτες, την ντομάτα (τριμμένη και φέτες), το μαϊντανό, τη μισή ποσότητα βασιλικού, το δεντρολίβανο, το ούζο (ή το τσίπουρο ή το κρασί), το ελαιόλαδο, 100 ml νερό, αλατοπιπερώνουμε και ανακατεύουμε καλά. Ψήνουμε για περίπου 45 λεπτά ή μέχρι να γίνουν σχεδόν οι πατάτες. Ξεφουρνίζουμε το ταψί, σκορπίζουμε ομοιόμορφα τις ελιές (αν τις βάλουμε), τον υπόλοιπο βασιλικό, ανακατεύουμε απαλά, για να μη λιώσουμε τις πατάτες, απλώνουμε το ψάρι, αλατοπιπερώνουμε και συνεχίζουμε το ψήσιμο για περίπου άλλα 15 λεπτά, μέχρι να ψηθεί και το ψάρι και να αναμειχθούν τα αρώματα.\nΣερβίρουμε το φαγητό και συνοδεύουμε με φρέσκια πράσινη σαλάτα.\nΠαρασκευή-Γίγαντες με λάχανα από τα Γιάννενα\n1000 γρ. χόρτα διάφορα (σπανάκι, λάπατα, σέσκουλα)\n5 κρεμμυδάκια φρέσκα (και το πράσινο μέρος)\nΒάζουμε τους γίγαντες από βραδύς να μουλιάσουν.\nΤην άλλη μέρα τους βάζουμε σε κατσαρόλα με καθαρό νερό να βράσουν ως να μαλακώσουν. Όταν είναι έτοιμοι στραγγίζουμε και φυλάμε στην άκρη.\nΠλένουμε καλά τα χόρτα μας και κόβουμε σε χοντρά κομμάτια (όπως για την πίτα), τα κρατάμε στην άκρη. Ψιλικόβουμε και τον άνιθο και ανακατεύουμε με τα χόρτα.\nΚόβουμε το ξερό κρεμμύδι σε κυβάκια. Ψιλοκόβουμε τα φρέσκα κρεμμυδάκια (και το πράσινο μέρος τους) και το πράσο.\nΣε φαρδιά κατσαρόλα ζεσταίνουμε ελαιόλαδο και σωτάρουμε ελαφρώς το κρεμμύδι, τα κρεμμυδάκια και το πράσο.\nΠροσθέτουμε και τα χόρτα και τα περνάμε ίσα να γυαλίσουν.\nΣε ένα ταψί στρώνουμε τα χόρτα.\nΚαι απο πάνω ρίχνουμε τους γίγαντες.\nΑλατοπιπερώνουμε κατά το δοκούν\nΚαι προσθέτουμε ελαιόλαδο, αλλά αρκετό ελαιόλαδο, ας πούμε ένα φλυτζάνι του τσαγιού περίπου.\nΨήνουμε σε προθερμασμένο φούρνο καμιά ωρίτσα.\nΚατά διαστήματα με τρυπητή κουτάλα πατάμε το φαγάκι μας.\nΌταν ψηθεί προσθέτουμε χυμό λεμόνι\nΚυριακή- Παστίτσιο με κοτόπουλο\n300 γρ. μακαρόνια για παστίτσιο\n750 γρ. κιμάς από κοτόπουλο\n3 αυγά χωρισμένα σε ασπράδια και κρόκους\nπιπέρι,μοσχοκάρυδο,μαϊντανός, φρέσκα μυρωδικά\nΑρχικά φτιάχνετε τη μπεσαμέλ. Ζεσταίνετε το βούτυρο με το αλεύρι και ανακατεύουμε καλά μέχρι να καβουρδιστεί λίγο το αλεύρι. Προσθέτετε λίγο λίγο το γάλα και ανακατεύετε με σύρμα ώστε να μη σβολιάσει. Αφαιρείτε από τη φωτιά το σκεύος και προσθέτετε τους 3 κρόκους. Ρίχνετε στο τέλος, το αλάτι, το πιπέρι, το μοσχοκάρυδο και την γραβιέρα εκτός από 1 κ.σούπας που θα το χρησιμοποιήσετε στο τέλος της συνταγής.Στο μεταξύ βράζετε τα μακαρόνια. Στραγγίζετε και προσθέτετε τα ασπράδια και τη φέτα σε τρίμματα. Σοτάρετε τα κρεμμύδια σε λίγο ελαιόλαδο. Μετά από 3 – 4 λεπτά προσθέτετε το σκόρδο και συνεχίζετε να σοτάρετε σε μέτρια φωτιά. Ρίχνετε τον πελτέ και τον κύβο και τον κιμά και τα σοτάρετε όλα μαζί μέχρι να πάρει χρώμα ο κιμάς. Σβήνετε με το κρασί και αφήνετε να εξατμιστεί το αλκοόλ. Προσθέτετε τα κομματάκια ντομάτας, τη ζάχαρη, το αλάτι και το πιπέρι, τα μυρωδικά που εσείς θέλετε. Μαγειρεύετε 40 λεπτά σε σιγανή φωτιά μέχρι να απορροφήσει όλα τα υγρά του το φαγητό.\nΣτον κιμά ρίχνετε το 1/4 από την μπεσαμέλ και ανακατεύετε καλά. Στον πάτο του ταψιού βάζετε τα μακαρόνια και τα στρώνετε λίγο με μια σπάτουλα. Από πάνω τον κιμά και από πάνω την υπόλοιπη μπεσαμέλ.Τέλος ρίχνετε το τυρί που κρατήσατε στην επιφάνεια του παστίτσιου και αν θέλετε ρίχνουμε και μερικά μικρά κομματάκια βούτυρου. Ψήνετε σε προθερμασμένο φούρνο στους 180 – 200 για 40 λεπτά ή μέχρι να πάρει καλό χρώμα.